Al Fatihah Untuk Uwan

Malam tadi sesudah makan malam tengah sambung layan movie, telefon rumah berbunyi. Kami berpandangan sesama sendiri sebab macam dapat jangkakan ‘sesuatu’. Handphone kami dalam bilik. Kebiasannya yang telefon rumah mak je bila tak dapat call handphone.
Oh ya dan scammer yang tak bijak menipu suka jugak call telefon rumah. Mana dia dapat nombor pun tak tahu lah.
Bila husband angkat call, saya dapat rasakan sesuatu dah. Ada berita yang kurang baik. Husband letak je phone, dia bagitau uwan dah meninggal.
إِنَّا لِلّهِ وَإِنَّـا إِلَيْهِ رَاجِعون
Kami ‘kaku’ dan blur sekejap tak tahu nak buat apa. Semua serba tak kena. Dalam kepala tak tahu nak fikir apa. Sedih tu jangan cerita lah.
Lepas solat isya kami baca surah Yaasin untuk uwan. Kalau tak kerana COVID-19 dah berdesup balik kampung. Pakcik dah uruskan panggil MA Hospital untuk pengesahan dan buat repot polis. Dengan repot yang ada, pukul 1pagi husband pergi hospital untuk dapatkan surat rentas daerah.
Syukur dapat kebenaran tapi husband balik sorang je. Itupun dah banyak soalnya pulak.
Ikutkan lepas tu husband nak balik tapi pakcik bagitau pihak hospital datang nak bawak ke hospital untuk test COVID-19. Dengan lengkap PPE penuh pihak hospital datang ambil jenazah uwan bawa ke hospital. Kene ikut SOP juga walaupun uwan baru je keluar hospital beberapa lepas dah check tak kena COVID pun. SOP tetap SOP.
Bila hospital dah ambil tugas, fahamlah prosedur dia akan ambil masa. Keputusan dia tak tengahari atau petang. Kalau negative boleh uruskan sendiri. Kalau positive hospital akan uruskan semuanya.
Jadinya buat masa sekarang menunggu keputusan dari hospital dulu. Semoga dipermudahkan segala urusan harini.
08.09.1931-13.06.2021
09:40pm
Kuala Pilah
Ya Allah Ya Tuhanku ampunilah beliau , rahmatilah beliau , maafkanlah beliau , muliakanlah kematiannya, lapangkanlah kuburnya, jadikanlah syurga sebagai ganti tempat tinggalnya dan berilah kesabaran kepada ahli keluarganya, semoga arwah di tempatkan di kalangan orang-orang yang beriman..
Al Fatihah untuk uwan, Kamariah Binti Ujang
بِسْمِ ٱللَّهِ ٱلرَّحْمَـنِ ٱلرَّحِيم
ٱلْحَمْدُ لِلَّهِ رَبِّ ٱلْعَـلَمِين۞ ٱلرَّحْمَـنِ ٱلرَّحِيم۞ مَـلِكِ يَوْمِ ٱلدِّين۞إِيَّاكَ نَعْبُدُ وَإِيَّاكَ نَسْتَعِينُ۞ ٱهْدِنَا ٱلصِّرَطَ ٱلْمُسْتَقِيمَ۞صِرَطَ ٱلَّذِينَ أَنْعَمْتَ عَلَيْهِمْ۞ غَيْرِ ٱلْمَغْضُوبِ عَلَيْهِمْ وَلاَ ٱلضَّاۤلِّينَ۞امين
Kali terakhir saya jumpa uwan bulan March lepas. Masa tu boleh rentas daerah dan dapat
balik kampung
. Uwan sihat macam biasa sembang sembang semua. Sebulan dua ni kesihatan dia merosot dan seminggu dua ni keluar masuk hospital dan tak boleh makan apa-apa kecuali minum air susu menggunakan tiub.
Husband je yang dapat jumpa uwan akhir akhir ni sebab uruskan perubatan uwan.
Alhamdulillah, semua urusan dipermudahkan. Result negative dan jenazah uwan dibawa ke tanah perkuburan pada 2:30 petang. Dah siap mandi dan dikapankan di Hospital. Solat jenazah di surau tanah perkuburan. Cuma 12 orang dibenarkan ada di kawasan perkuburan.


Bil Air vs Bil Elektrik

Ku sangkakan mendung akan disusuli hujan. Rupanya tak! Cuaca terik bukan main lagi. Bila cuaca panas, nak masuk office oil & gas ( dibaca:dapur) pun jadi auto malas.
Last last masak ayam goreng tepung bestari je. Dah masuk dalam kuali, goreng kaedah deep frying. Biarkan dan ke dapur semula untuk angkat.
Saya guna bahagian kepak dan drummet. Jadi cepat sikitlah proses menggoreng tu. Sayur, hanya sediakan salad bulat segar tu. Rendam air garam dan basuh. Makan pulak dengan
sambal geprek
. Berselera makan. Simple simple sudah. eh, lari tajuk sudah.
Musim panas, kipas on air cond pun on jugak waktu siang bila tak tahan panas. Sejak PKP, haruslah bil elektrik naik dari kebiasaan. Dah tak boleh keluar kemana. Duduk rumah je kan. Ramai juga yang mengeluh bil elektrik naik sedangkan guna macam biasa je. Tak tahu lah macamana kira tu.
Bil air vs bil elektrik jauh beza. Air guna macam biasa. Cuma kurang penggunaan mesin basuh. Bila penuh baru basuh. Tak lah basuh hari hari. Kira jimat air dan elektrik juga tu.
Sekali basuh baju guna mesin basuh auto memang banyak penggunaan air. Average sebulan bawah RM15.
Average bil elektrik RM120 macam tu. Bil air dah bayar lebih sebelum ni. Jadinya bil air kurang sikitlah kena bayar. Bil elektrik je lah terlebih dari biasa. Nak buat macamana bila PKP ni memang duduk rumah je.
baca juga :
punca bil elektrik tinggi

tips bijak jimat elektrik

bantuan prihatin elektrik (BPE) tambahan
Penggunaan barang elektrik yang melibatkan sejuk panas ni memang guna tenaga elektrik lebih sikit. Lain rumah, lain perbelanjaan dan penggunaan elektriknya. Kena faham tu. Bertabahlah kita bayar segala komitmen bulanan.
Semoga dipermudahkan segala urusan kita. Aaminnn...


Bila Nak Sampai Tak Tahu Lah

Ya, memang benarlah penantian itu satu penyeksaan. Sakitnya tu disini menunggu parcel yang entah bila nak sampai tak tahu lah. Parcel 1 seller laju post, ikutkan hari ni pos esoknya dah sampai. Sekali dia stuck terus kat J&T NSN Gateaway sampai ke hari ni tak sampai-sampai lagi.
Parcel 2 lewat sikit sampai kat J&T NSN Gateaway. Pun belum nampak kemunculan update baru lagi.
Bila check tracking kat website, keluar status on hold dengan alasan uncontrollable. Maksudnya apa? Dok cari jugalah info kat facebook. Rupanya on hold uncontrollable sebab overload parcel dan juga ada kes pekerja positive COVID-19.
Banyak parcel stuck terperam kat J&T NSN Gateaway. Nak pergi self collect memang tak boleh sebab kat situ gudang, parcel belum sorting lagi untuk transfer ke branch. Plus, musim COVID-19 ni memang tak dibenarkan ke sana.
Dengar kata tutup 7 hari bermula 16 Jun sampai 22 Jun. Tapi tak ada juga any update tracking number. Nampaknya kena tunggu lagi lah jawabnya. Katanya mereka pun tengah usaha hantar barang-barang yang makin hari makin menimbun tu.
Waktu operasi pun sampai pukul8 malam je. Tak boleh kerja lebih masa dan pekerja pun tak cukup bila dah ramai positive COVID-19. Jadinya bila jadi macam ni kena banyakkan bersabar lah tunggu parcel sampai.
Paling kesian bila barang yang dipos barang makanan. Tahu tahu dapat makanan tak elok dah. Ada juga parcel yang dah rosak. Mujurlah saya beli barang yang tak berapa urgent. Harap harap sampai dengan selamat dan masih elok.
Katanya Shopee dah kembali boleh pilih courier. Tak tahu lah tu. Bolehlah kita pilih courier mana yang lebih baik buat masa ni. Tapi rasanya macam kena pause juga shopping online. Biar reda dulu mana mana courier service.
Updated :
28 Jun 2021
Dua dua parcel, out for delivery. Tunggu punya tunggu tak muncul juga. Ingatkan dorang ada buat delivery sampai malam. Tak mungkinlah sebab sampai 8malam je kan. Redha je lah tunggu esoknya.
29 Jun 2021
Dua dua parcel sampai waktu yang sama. Parcel dua dua dalam keadaan selamat dan elok cuma ada beberapa items crack sikit.


Buah Jambu Batu Tanpa Biji @Guava Seedless

Stok buah kehabisan. Nak beli buah
rock melon
 tak jumpa-jumpa. Buah
epal hijau
 dah biasa makan. Tiba-tiba teringat dah lama tak makan buah jambu batu. Terpandang serbuk asam beli
jeruk mangga susu
 masih ada lagi. Macam sedap je pulak makan dengan jambu batu, kan?
Alang-alang husband keluar membeli barang, listkan sekali buah jambu batu. Tengok tengok dia beli guava seedless atau bahasa melayu dia jenis jambu batu tanpa biji. Tak pernah rasanya makan buah jambu batu tanpa biji.
Husband main hentam beli. Janji ada membeli untuk isteri dia ni. Sebenarnya saya nak jambu batu yang biasa tu je. Dia pun first time beli buah jambu batu. Tak tahu nak beli yang mana katanya. Dia ambil guava seedless ni je lah. Tak kisahlah janji jambu batu.
Buah tanpa biji ni mahal sikit. Kira premium, saya expect rasa pun premium. Tapi silap jangkaan saya. Isi buah jambu batu ni agak lembik tak rangup macam jambu batu biasa tu. Ada juga bijinya pun. Tapi mudahlah tak perlu susah payah buang biji.
Nampak macam rangup tapi tak ye. Ke sebenarnya dia sejenis kurang rangup macam jambu batu biasa? Tak rangup pun habis  juga saya makan sorang. Syukur ada rezeki dapat makan. Sekali makan, sebiji saya habiskan taburkan serbuk asam tu. Sedap betul!
Sila jangan tiru makan dengan asam, dia akan jadi makanan kurang sihat. Sesekali craving boleh dimaafkan tak? Hihi...
Harga 4 biji buah jambu batu tanpa biji RM8.63. Sebiji RM2 lebih. Boleh tahan juga harga dia. Buah jambu batu tanpa biji ni bentuk bulat tak macam jambu batu biasa yang lebih lonjong sedikit.
Baru tahu buah jambu batu ni boleh ditanam dalam pasu sebab pokoknya renek rendang macam tu. Ada yang bercita cita nak tanam buah jambu batu, boleh mulakan menanam.


Cerita 30 Jun Birthday Si Dia

30 Jun, Happy birthday husband! Dah plan harini beli kek. Ikut kebiasaan beli sehari awal untuk celebrate tepat jam 12:00 30 Jun. Tapi sebab semalam mak mentua dan adik ipar belikan brownies red velvet.
Tak jadi lah nak membeli petang semalam. Bukan dapat browies je dapat buah durian dan buah mangga jugak. Alhamdulillah...
Setelah sekian lama husband kata nak makan aiskrim, kita pun tunaikan lah selera dia sempena birthday. Beli kek aiskrim Baskin Robbins. Tahun lepas sempat juga celebrate
staycation kat Bayfront PD
. Tahun ni celebrate kat rumah. Kita kita je lah.
Husband pilih kek design Happy Pinwheel Red, flavour aiskrim Cookies n Cream. Kalau ikut taste saya paling favourite mint chocolate chip. Last makan aiskrim Baskin Robbins ni masa
birthday saya tahun lepas
.
Macam biasalah nak makan kek aiskrim ni kaedah nak makan dia cedok je senang. Sedap flavour aiskrim cream n cookies ni.
cream n cookies
Vanilla ice cream with lots of cookie chunks throughout.
Ada pulak beberapa ketul biskut oreo red velvet favourite saya. Memang sukalah dengan design dan flavour aiskrim tu. Ngam dengan selera kami berdua. Tak salah pilih.
Harga dan flavour yang ada, sila lah rujuk website Baskin Robbins : https://www.baskinrobbins.com.my
Harini agak sibuk sebenarnya, dah malam baru nak update. Semalam nak basuh baju, tiba tiba plug tak boleh switch on pulak. Jammed keras switch off je. Bila dah dapat ON, tak function. Adeh, kena tukar switch & socket baru nampaknya. Extension panjang tak ada pulak.
So harini, alang alang keluar nak beli barang. Beli kek sekali. Sekali bateri kereta kong daaaa.. Baru je sembang pasal bateri kereta macam dah nak kena tukar dah. Lain macam bunyi dia. Bateri dah 2 tahun dah. Sekali harini masanya pulak kena tukar. Syukurlah kejadian berlaku kat rumah.
Husband capai helmet naik motor pergi beli bateri kereta dulu. Pasang sendiri kat rumah. Mujurlah ada kemahiran pasang sendiri. Sebelum ni pandai pasang sendiri belajar kat youtube je. Sama juga cuci aircond sendiri tengok kat youtube. Jimat dah kat situ.
Settle pasang bateri kereta. Pergi cari kedai hardware dan elektronik semua tutup pulak. Non essentials jugak eh? Sudahnya pergi Mr. DIY. Nasib juga section tu dibuka.
Beli sekali spare part tanki flush toilet sebab leaking. Risau pulak kot bil air melambung pulak. Alang-alang dah keluar tu, baik beli sekali apa yang perlu. Bila dah susah payah buat tak fit pulak bendanya. Switch & socket plug settle dah.
Kesian husband kerja keras harini. Macam macam kerja kena buat sempena birthday. Tambah lagi cuaca panas. Terus jadi auto letih.
Cerita lain, harini kakak ipar dah habis kuanrantin di MAEPS Serdang. Masuk 22 Jun haritu. Abang saya pun dah habis kuanratin di PPUM. Anak anak buah pun dah habis tempoh pakai gelang di rumah. Alhamdulillah..lega mendengar berita ni.
Semoga yang baik baik je untuk semua orang. Terima kasih semua atas doanya. Semoga Allah membalas dengan segala kebaikan. Aaamin...


Drama Anak Sena

Anak Sena, sebuah drama melayu tv3 terkini menampilkan lakonan Ben Amir, Shasha Abedul, Nadia Aqilah dan ramai lagi. Drama Anak Sena episod 1 mula bersiaran pad 26 Ogos 2021 di Slot Lestary TV3.
Drama Anak Sena merupakan terbitan Kembara Sufi dibawah arahan Bahri Uma yang mengetengahkan kehidupan masyarakat orang asli terutamanya dalam pendidikan.
DRAMA ANAK SENA
Jumlah episod : 8
Mula tayangan : 26 Ogos 2021
Waktu siaran : Rabu-Sabtu, jam 9:00 malam
Siaran TV : Slot Lestary TV3
Penulis skrip : MF Kencana
Pengarah : Bahri Uma
Produksi : Kembara Sufi Production
SINOPSIS ANAK SENA
Berkisarkan tentang pengorbanan seorang guru dalam mendidik anak masyarakat Orang Asli. Wadi merupakan seorang pelajar anak Orang Asli yang mempunyai bakat dalam bidang sukan. Cikgu Amir cuba untuk mencungkil bakat dimiliki oleh Wadi.
PELAKON DAN WATAK
Ben Amir sebagai Cikgu Amir
Ruzaidi Abdul Rahman sebagai Tok Sena
Hadi Putra sebagai Wadi
Farah Ahmad sebagai Kiambang
Nadia Aqilah sebagai Kuntum
Shasha Abedul sebagai Fatin
Lan Siro sebagai Jati
Norshahira Malik sebagai Amira
Danish Iskandar sebagai Karim
Bazruzainizam
Habeeb Rasely
Sera Melissa
Akmal Ahmad
Azwan Ali


Drama Jangan Ganggu Jodohku

Jangan Ganggu Jodohku, drama melayu bersiri lakonan Yusuf Bahrin dan Shaza Bae. Drama Jangan Ganggu Jodohku episode 1 mula bersiaran pada 29 November 2021, Isnin-Khamis jam 10:00 malam di slot MegaDrama Astro Ria. Drama Jangan Ganggu Jodohku merupakan adaptasi novel Jangan Ganggu Jodohku karya Umie Nadzimah.
DRAMA JANGAN GANGGU JODOHKU
Jumlah episod : 24
Mula siaran : 29 November 2021
Waktu siaran : Isnin-Khamis, jam 10:00 malam
Siaran TV : Slot MegaDrama Astro Ria
Pengarah : Jamal Khan
Produksi : Orangetree Production
PELAKON DAN WATAK
Shaza Bae sebagai Aliza
Yusuf Bahrin sebagai Dr.Imran
Norreen Iman sebagai Shahida
Amerul Affendi sebagai Abu
Salina Saibi sebagai Saka Makcik Lempeng
Sabhi Saddi sebagai Ustaz Hadhari
Sherry Ibrahim sebagai Kak Saleha
Hasnul Rahmat
Ku Faridah
Rosli Rahman Adam
Azizah Mahzan
Shah Iskandar
Zalfa Zin
SINOPSIS JANGAN GANGGU JODOHKU
Mengisahkan tentang kehidupan Aliza (Shaza Bae) yang sering dihantui oleh Saka. Aliza akan bermasalah jika dia berusaha untuk berkahwin selagi dia tidak mewarisi saka dari keturunan nenek saudaranya.
Aliza mempunyai satu keistimewaan, dia boleh berinteraksi dengan makhluk di alam lain dan rapat dengan jin Abu (Amerul Affendi) sejak kecil lagi. Aliza pula telah jatuh cinta pada Doktor Imran (Yusuf Bahrin) yang dibenci oleh Abu.
Imran seorang doktor yang berfikiran moden. Sikapnya yang sombong dan riak dengan ilmu perubatan yang dimilikinya. Imran tidak percaya dengan kisah mistik tetapi selepas diganggu oleh saka Makcik Lempeng dia mula berubah menjadi seorang yang warak.
Mulanya Imran tidak suka pada Aliza tetapi berubah namun selepas dia mula mencintai Aliza. Dia cuba mempertahankan cintanya pada Aliza supaya tidak diganggu oleh Abu.
SINOPSIS JANGAN GANGGU JODOHKU
Kisah saka yang menghantui hidup Aliza dan Imran. Aliza dirundung sumpahan akan disusahkan usaha berkahwin selagi dia tidak mewarisi saka dari keturunan nenek saudaranya.
Aliza boleh berinteraksi dengan makhluk di alam lain dan rapat dengan jin Abu sejak kecil lagi. Aliza jatuh cinta pada Doktor Imran yang mana tidak disukai oleh Abu.
Doktor Imran seorang yang bermikiran moden, kerek, sombong, riak dengan ilmu perubatannya. Imran tidak percaya dengan hal mistik tetapi selepas diganggu oleh saka Makcik Lempeng dia mula berubah menjadi seorang warak.
Pada mulanya Imran tidak suka pada Aliza namun selepas berubah dia mula mencintai Aliza dan cuba mempertahankan cintanya pada Aliza agar tidak diganggu oleh Abu.

SINOPSIS NOVEL JANGAN GANGGU JODOHKU
Aliza tak pernah suka pada mana-mana lelaki walaupun tak putus-putus orang datang meminang. Jauh dalam sudut hati, dia juga seperti gadis-gadis lain, ada keinginan untuk punya pasangan dan berumah tangga. Namun, setiap kali hal kahwin disebut, emosinya akan berkecamuk dan jatuh sakit. Dan penyakitnya pula sangat aneh!
Entah macam mana, Aliza boleh jatuh cinta sakan pada Imran dan berkobar-kobar hendak berkahwin dengan lelaki pujaannya itu. Pelbagai cara dia cuba untuk memikat Imran supaya memberi perhatian kepadanya, walaupun penyakit anehnya semakin menjadi-jadi setiap kali dia cuba mendekati Imran.
Sayang sekali, cinta Aliza dipandang sepi. Malah Imran membalas dengan hinaan dan herdikan. Imran menuduh penyakit Aliza tak masuk akal dan Aliza sekadar berpura-pura untuk mengambil kesempatan terhadap keluarganya. Aliza dikatakan sakit mental!
Sombong, berlagak, bajet bagus, poyo dan ego, gelaran yang sinonim dengan Imran. Mentang-mentang la tunangnya orang bandar. Lawa dan pandai pula tu.
Siapa sangka, wanita yang disayangi pergi meninggalkan dia ketika dia ditimpa musibah? Dan siapa sangka hatinya terbuka untuk mengahwini Aliza? Tapi, Aliza tiba-tiba tidak mahu berkahwin dengan pujaan hatinya itu.
Tak sudah-sudah Imran yang sudah berubah menjadi lelaki baik itu dikutuk dan dimaki. Calang-calang orang, sudah lama angkat kaki. Namun, Imran tetap bersabar. Penyakit Aliza mesti dirawat. Itu tekad Imran.
Apa sebenarnya penyakit aneh yang dialami Aliza sehingga dia seolah-olah disumpah tidak boleh berkahwin? Setelah mengharungi pelbagai halangan, berjayakah Imran menikahi dan mengubati penyakit Aliza?


Drama Kisah Cinta Kita

Kisah Cinta Kita, drama melayu TV3 terbaru lakonan Aedy Ashraf , Amelia Henderson, Ikmal Amry, Sarah Hildebrand dan ramai lagi. Drama Kisah Cinta Kita episod 1 mula bersiaran pada 26 November 2021, Isnin-Jumaat jam 7:00 malam.
DRAMA KISAH CINTA KITA
Jumlah episod : 28
Mula tayangan : 26 November 2021
Waktu siaran: Isnin-Jumaat, jam 7:00 malam
Siaran TV : Slot Akasia TV3
Penulis skrip : Rehal Nuharis, Bikash Nur Idris
Pengarah : Riza Baharudin
Produksi : A. Aida Production Sdn Bhd
SINOPSIS KISAH CINTA KITA
Mengisahkan tentang Aleesa (Amelia Henderson) didatangi oleh seorang lelaki yang tidak dikenalinya, Amer (Aedy Ashraf). Aleesa diminta menyamar sebagai Natasha yang telah menghilangkan diri kerana mereka berdua mempunyai wajah yang sama.
Amer berjanji akan menanggung kos pembedahan ibunya, Hanisah (Datin Seri Maria Farida) sekiranya Aleesa bersetuju menjadi Natasha demi kesihatan Datuk Ramzi (Dato’ Jalaludin Hassan) yang masih berada di hospital.
Memandangkan dia hanya perlu menyamar sekejap sahaja, Aleesa bersetuju. Aleesa hanya perlu ke hospital dan bercakap-cakap dengan Datuk Ramzi yang masih belum sedarkan diri.
Natasha telah membuat keputusan untuk kahwin lari dengan Zuhairi (Ikmal Amry) di sempadan apabila datuknya, Datuk Ramzi mahu memisahkannya dengan Zuhairi.
Malahan, Datuk Ramzi ingin mengahwinkan cucu tunggalnya dengan Amer. Selepas kehilangan Natasha, Datuk Ramzi diserang sakit jantung dan dimasukkan ke hospital.
Natasha ditemui dalam keadaan wajahnya terbakar dek kemalangan jalan raya yang tragis. Amer telah mengarahkan Aleesa untuk meneruskan lakonannya sebagai Natasha. Aleesa tidak bersetuju kerana Datuk Ramzi telah sedarkan diri.
Tambahan lagi, ini bukan perjanjian awal mereka. Apabila Amer mengugut untuk menghentikan pembiayaan kos perubatan Hanisah, Aleesa terpaksa bersetuju.
Demi ibunya, Aleesa terpaksa meneruskan penyamaran sebagai Natasha dengan perasaan marah dan benci kepada Amer. Aleesa mengesyaki Amer merancang untuk membolot harta Datuk Ramzi selepas nampak Datin Laila (Khaty Azian) dan Amer dalam keadaan yang mencurigakan.
Apakah yang akan berlaku nanti?
PELAKON DAN WATAK
Aedy Ashraf sebagai Amer
Amelia Henderson sebagai Aleesa
Ikmal Amry sebagai Zuhairi
Daniella Sya sebagai Maria
Hazman Al-Idrus sebagai Putra
Maria Farida sebagai Hanisah
Jalaludin Hassan sebagai Datuk Ramzi
Khaty Azian sebagai Datin Laila
Arash Mohd sebagai Malik
Adriana Ghafar sebagai Asma
LAGU TEMA (OST) KISAH CINTA KITA
Lagu : Berakhirlah Pencarianku
Penyanyi : Ernie Zakri & Hafiz Shuib

Lagu : Duri
Penyanyi : Ahmad Syafiq


Drama Love You Mr. Arrogant

Love You Mr. Arrogant, drama melayu ulang siar yang pernah popular disiarkan pada tahun 2013. Drama Love You Mr. Arrogant adalah adaptasai novel Love You Mr. Arrogant karya Aliesha Kirana yang dibintangi oleh Zara Zya dan Azlee Khairi sebagai pelakon utama.
Love you mr arrogant episode 1 mula ditayangkan pada 10 Jun 2021, Isnin-Jumaat jam 10:00 malam di slot Samarinda TV3.
DRAMA LOVE YOU MR.ARROGANT
Jumlah episod : 26
Mula tayangan : 10 Jun 2021
Waktu siaran : Isnin-Jumaat, jam 10:00 malam
Siaran TV : Slot Samarinda TV3
Penulis novel : Aliesha Kirana
Penulis skrip : PGR'S Team, Lee Chonz, Chinta Nadeesha, Mahbob
Pengarah : Eoon Shuhaini
Produksi : Primeworks Studios
SINOPSIS LOVE YOU MR. ARROGANT
Irham (Azlee Khairi) dan Zaara (Zara Zya) bertemu dalam satu kemalangan kecil yang tidak disengajakan. Kesombongan dan keangkuhan Irham meminta Zaara membayar RM5000 sebagai ganti rugi.
Puan Sri Maryam (Norish Karman) ibu Irham ingin menjodohkan Irham dengan Sherry (Hanez Suraya) wanita yang tidak pernah dicintai. Selepas beberapa hari mengenali Zaara, Irham kemudian menyatakan hasratnya untuk memperisterikan Zaara bagi mengelak dirinya dari berkahwin dengan Sherry dan memenuhi syarat ayahnya, Tan Sri Zahir.
Jika Irham tidak mahu berkahwin dalam masa terdekat, syarikat Irham Holdings akan jatuh ke tangan sepupunya, Hadry. Irham tidak mahu syarikat yang dibangunkan oleh keluarganya itu jatuh ke tangan orang lain dan dia sanggup melakukan apa sahaja demi mempertahankan syarikat Irham Holdings.
Zaara amat terkejut dengan permintaan Irham. Malah, Irham sanggup menghubungi ibu bapa Zaara dan membuat pengakuan yang kononnya dia dan Zaara sedang bercinta dan dia ingin menghantar rombongan meminang Zaara.
Perbuatan Irham itu membuatkan Zaara berasa terhina kerana baginya, Irham sengaja menggunakan alasan perkahwinan itu sebagai tanda Zaara membayar ganti rugi hutang kemalangan tempoh hari.
Akhirnya, Zaara rela menerima kehendak Ilahi demi menjaga maruah keluarga meskipun tiada perasaan cinta terhadap lelaki asing dalam hidupnya itu. Namun Zaara tidak menyangka bahawa keputusannya itu membuatkan hidupnya kacau-bilau dengan sikap ego Irham.
Baru malam pertama sahaja dia sudah diuji apabila Irham tidak membenarkan Zaara tidur sekatil dengannya. Malah Zaara juga terpaksa bersabar ketika berdepan dengan layanan kurang mesra dari keluarga Irham.
Tanpa disedari, Zaara mula mencintai suaminya dalam diam. Walaupun Irham nampak kasar dan sombong tetapi Zaara dapat merasakan Irham mula mengambil berat tentang dirinya serta selalu melindunginya dari disakiti oleh Puan Sri Maryam dan Sherry.
Di saat pasangan itu mula mengecapi kebahagiaan, hubungan mereka diuji dengan kehadiran orang ketiga di mana Faisal, rakan sepejabat Zaara yang psiko dan menggilai Zaara sanggup menggunakan tipu helah jahat demi mendapatkan Zaara.
Malah, Hadry juga mula sukakan Zaara dan sentiasa berusaha untuk mendekatinya. Ini membuatkan Irham berasa cemburu dan dihimpit dengan tekanan untuk mempertahankan rumah tangganya.
Irham juga mendapat berita tentang Puan Sri Maryam yang disahkan mengalami masalah jantung yang agak teruk. Puan Sri Maryam meminta Irham agar menunaikan hajatnya dengan mengahwini Sherry. Mengenangkan kesihatan Puan Sri Maryam yang semakin tenat itu membuatkan Zaara mengizinkan Irham untuk berkahwin dengan Sherry. Irham dalam dilema dengan keadaan yang menghimpit dirinya.
PELAKON DAN WATAK
Zara Zya sebagai Zaara Amirah
Azlee Khairi sebagai Zafriel Irham
Hanez Suraya sebagai Sherry
Keith Foo sebagai Hadry Hakimi
Anzalna Nasir sebagai Farizah
Norish Karman sebagai Puan Sri Maryam
Mustapha Kamal sebagai Tan Sri Zahir
Raja Ilya sebagai Safiya
Fezrul Khan sebagai Aidil
Wan Raja sebagai Kekasih Gelap
Fadilah Mansor sebagai Hajjah Aminah
Idris Md Diah sebagai Haji Zaidi
Aishah Ilias sebagai Zafrina
Saharul Ridzwan sebagai Faisal
Alex Yanz sebagai Munir
Chew Kin Wah sebagai Mr. Raymond
Siti sebagai Siti Chubby
Adik NurFateha Iman sebagai Dania
Adik Adam Iman sebagai Danish
LAGU TEMA (OST) LOVE YOU MR. ARROGANT
Tetap Menantimu-Nomad


Drama Semanis Senyumanmu

Semanis Senyumanmu, drama melayu terbaru lakonan Aiman Hakim dan Daiyan Trisha. semanis senyumanmu episode 1 telah pun ditayangkan di Disney+ Hotstar pada 1 Jun 2021. Boleh tonton online semanis senyumanmu full episode di Disney+ Hotstar.
DRAMA SEMANIS SENYUMANMU
Mula tayangan : 1 Jun 2021
Penulis skrip : Nur Hussein
Pengarah : Faizul Jais
Produksi : Parallax Pictures
SINOPSIS SEMANIS SENYUMANMU
Menceritakan tentang dua individu yang sama-sama meminati bidang yang sama iaitu makanan dan minuman (F&B). Mereka telah bertemu lalu membina ikatan istimewa yang disulami drama.
PELAKON DAN WATAK
Aiman Hakim sebagai Chef Azim
Daiyan Trisha sebagai Azra
Shyrim Husni sebagai Naufal
Shekeen Waida sebagai Azreen
Adib Azlan sebagai Fariz
Mia Deen sebagai Nisa
Zoul Muhammad sebagai Chef Jamal
Thaqif sebagai Chef Ali
Adib Fikri sebagai Chef Fik
Afif Mikhail


Drama Terlerai Noktah

Terlerai noktah, sebuah drama terbaru 2021 bergenre psiko thriller . Drama Terlerai noktah episode 1 akan mula ditayangkan pada 26 Ogos 2021 di slot Samarinda TV3. Menampilkan pelakon Nabila Huda, Aidil Azizi, Raysha Rizrose, Azhan Rani dan ramai.
DRAMA TERLERAI NOKTAH
Jumlah episod : 9
Mula tayangan : 26 Ogos 2021
Waktu siaran: Isnin-Jumaat, jam 10:00 malam
Siaran TV : Slot Samarinda TV3 dan Disney+ Hotstar
Pengarah : Amor Rizan
Produksi : Padi Pictures Sdn Bhd
SINOPSIS TERLERAI NOKTAH
Zaira (Nabila Huda) terpisah dengan adiknya Hani (Ainul Aishah) sejak 20 tahun yang lalu. Selepas 20 tahun kemudian, polis menjumpai Hani dalam keadaan terikat di sebelah bayi dan mayat suami Hani yang terbakar mukanya.
Hani disahkan menghidapi Post-traumatic stress disorder (PTSD) dan Amnesia, malah terdapat satu nota yang meminta Hani di hantar ke hospital jiwa milik suami Zaira iaitu Dr Rudi ( Aidil Aziz). Namun Hani tidak mengaku bahawa Zaira adalah kakak kandungnya.
Kehadiran jururawat baru bernama Jasmine (Raysha Rizrose) pula menimbulkan ketidakpuasan hati pada ketua jururawat di situ iaitu Rania (Atikah Suhaimie) yang mempunyai rahsia yang disembunyikan.
PELAKON DAN WATAK
Nabila Huda sebagai Zaira
Aidil Aziz sebagai Doktor Rudi
Watie Sadali sebagai Laila
Hariz Hamdan sebagai Fariz
Atikah Suhaime sebagai Rania
Raysha Rizrose sebagai Jasmine
Ainul Aishah sebagai Hani
Duerra Mitilda sebagai Zaira
Azhan Rani
Muntazar Ghufran
Mia Deen
Shyrim Husni
Aresya Rania
Elmy Moin
Zoul Muhammad
Kazar Abd Razak


Filem Ada Hantu

Ada hantu, sebuah filem pertama arahan Hairul Azreen lakonan beliau sendiri bersama dengan pelakon Zahiril Adzim, Shikin Kamal, Nafiez Zaidi dan ramai lagi.  Film ada hantu cerita asalnya dari Adrian Teh yang akan ditayangkan pada 13 Ogos 2021.
FILEM ADA HANTU
Tarikh tayangan : 13 Ogos 2021
Cerita asal : Adrian Teh
Lakon layar : Adrian Teh & Amar Amir
Pengarah : Hairul Azreen
Produksi : ACT 2 Pictures Sdn Bhd
SINOPSIS ADA HANTU
Alif adalah seorang YouTuber yang tidak mempercayai hantu lansung. Dia bersama rakannnya mengadakan majlis hari jadi di sebuah banglo lama tinggalan tentera Jepun semasa zaman Perang Dunia Kedua dahulu. Apakah yang akan berlaku pada majlis tersebut?
PELAKON DAN WATAK
Zahiril Adzim sebagai Alif
Shikin Kamal sebagai Bariah
Hairul Azreen sebagai Jimmy
Nafiez Zaidi sebagai Talha
Elvina Chua sebagai Sasha
Dafi
Sophia AlBarakbah
Theebaan. G
Henley Hii
Hakim Nordin
Afiz Aris


Filem Arwah Pak Mat, Lif & AJK

Arwah Pak Mat, Lif & AJK, sebuah filem melayu terbaru lakonan Joey Daud, Tauke Jambu, Jalil Hamid, Ropie, Wafariena Roslan dan ramai lagi. Filem satira komedi Arwah Pak Mat, Lif & AJK mula ditayangkan pada 10 Jun disaluran 480 Astro First di bawah arahan Khir Rahman.
FILEM ARWAH PAK MAT, LIF & AJK
Tarikh tayangan : 10 Jun 2021
Penulis skrip : Aloy Paradoks, Haris M. Nor
Pengarah : Khir Rahman
Produksi : Excellent Pictures, Cinemalaya Studios
SINOPSIS ARWAH PAK MAT, LIF & AJK
Menceritakan tentang seorang pekerja kilang yang bernama Nordin yang menjaga bapanya selepas kematian ibunya. Nordin tinggal bersama dengan bapanya di tingkat 25 Flat Seri US, sebuah kawasan perumahan rumah pangsa yang terletak di Kuala Lumpur.
Suasana di Flat Seri US sedang meriah dan hangat kerana sedang berlangsung pemilihan presiden dan ahli ajk untuk musim seterusnya. Kmeudian berlaku perebutan kuasa antara Pak Mat Tahir dan Syamsul serta ahli ahli yang lain.
Berlaku kejadian yang tidak diingini, bapa Nordin telah meninggal dunia secara mengejut dirumah mereka ketika majlis pemilihan sedang berlangsung. Keadaan bertambah kecoh apabila lif di rumah pangsa mereka rosak dan perlu mengambil masa yang lama untuk dibaiki.
Berbagai halangan dan cabaran dihadapi oleh Nordin untuk membawa turun jenazah bapanya dalam isu yang sedang terjadi di Flat Seri US.
PELAKON DAN WATAK
Joey Daud sebagai Nordin
Taukeh Jambu sebagai Norman
Wafariena sebagai Ayu
Jalil Hamid sebagai Pak Mat Tahir
Ropie sebagai Shamsul
Anas Ridzuan sebagai Nan
Man Raja Lawak sebagai Mat Be
Wan Gegau sebagai Pak Mat
Che Mat Raja Lawak sebagai Tai Burung
Tapai Raja Lawak sebagai Usop
Nizam Jentik-Jentik sebagai Sudin
Souya sebagai Zaidi Metal
Kimmy Low sebagai Adam Sahar
Shendo Kiut sebagai Abang Lif
Douglas Lim sebagai Ah Cai
Sathia sebagai Praba
Sheila Mambo sebagai Mak Intan


Filem Chomel

Chomel, sebuah filem melayu terbaru 2021 akan mula ditayangkan pada 24 Jun 2021 di saluran 480 Astro First. Filem Chomel full movie merupakan arahan Jason Chong, pengarah dan pemenang anugerah 'Cerita Asal Terbaik' filem Adiwiraku dalam Festival Filem Malaysia ke-29 (FFM29).
Saksikan Filem Chomel terbitan Astro Shaw di Astro First saluran 480. Juga boleh strim filem Chomel di Astro Go atau On Demand bermula 24 Jun 2021.
FILEM CHOMEL
Tarikh tayangan : 24 Jun 2021
Penulis Skrip : Pasukan Penulis Astro 'writers room'
Pengarah :  Jason Chong
Produksi : Astro Shaw
SINOPSIS CHOMEL
Mengisahkan tentang seekor kucing dan dan seorang kanak-kanak iaitu Mimi yang melalui fasa kehilangan. Mimi rasa kesunyian selepas pemergiaan ibunya. Keluarganya pula berpecah belah.
Ayahnya menuntut hak penjagaan Mimi dan kakaknya, Nora. Tetapi dihalang oleh neneknya kerana neneknya menganggap ayahnya tidak mampu menyara kehidupan mereka.
Keadaan mula berubah bila Mimi bertemu dengan seekor kucing, Chomel. Kehadiran si Chomel juga memberi harapan pada Mimi untuk memperbaiki keadaan keluarga mereka.
PELAKON DAN WATAK
Airiezara Jasmin sebagai Mimi
Zahiril Adzim sebagai Imran
Yuyun Hikmah sebagai Nora
Aniq Suhair sebagai Zain
Azizah Mahzan sebagai Nenek Rokiyah
Douglas Lim
Adibah Noor
Aziz M. Osman
Nadia Aqilah
Indah Emeerlda


Filem J2: J Retribusi

J2: J Retribusi, sebuah filem sekuel J Revolusi. Menampilkan pelakon Zul Ariffin, Ashraf Sinclair, Amelia Henderson, Rosyam Nor dan ramai lagi. Buat pertama kalinya filem J2: J Retribusi ditayangkan di Disney+ Hotstar pada 1 Jun 2021.
FILEM J2: J RETRIBUSI
Tarikh tayangan : 1 Jun 2021
Pengarah : Nazrul Asraff Mahzan, Nazim Shah
Produksi : Primeworks Studios, Infinitus Productions
Penulis skrip : Alfie Palermo, Azhar Amirulhisyam, Anwari Ashraf
SINOPSIS J2: J RETRIBUSI
Menceritakan tentang kisah Jay Zulkarnain yang merupakan seorang pengawal. Seorang pengawal yang yang ditugaskan untuk menyelamatkan seorang ahli perniagaan, Dato Hashim serta anak perempuannya, Nadi, yang dijadikan tebusan.
Jay tidak mempunyai masa yang banyak untuk menyelamatkan mereka berdua.
PELAKON DAN WATAK
Zul Ariffin sebagai Jay Zulkarnain
Ashraf Sinclair sebagai Taufik
Chen Yiming sebagai Chang
Amelia Henderson sebagai Amy
Ainin Batrisya sebagai Nadi
Rosyam Nor sebagai Dato' Hashim
Norman Hakim
Eric Chen
Jasper Supayah
Luqman Hafidz
Shah Rezza


Filem Masuk Jawi

Masuk Jawi, sebuah filem melayu terbaru 2021. Filem masuk jawi menampilkan pelakon Ropie, Zainol Ismail, Fendi Seman, Zul Ghani dan ramai lagi. Pelakon masuk jawi ni ramai pelakon baru yang dipilih berasal dari Kedah disebabkan hampir 100 peratus dialog menggunakan loghat utara.
Lokasi penggambaran juga dilakukan di sekitar Jitra, Kedah. Filem Masuk Jawi arahan Che Mie akan ditayangkan pada 17 Jun 2021 di saluran 480 Astro First. Juga boleh distrim di Astro Go atau On Demand.
FILEM MASUK JAWI
Tarikh tayangan : 17 Jun 2021
Pengarah : Che Mie
Produksi : Wandet Film Production
SINOPSIS MASUK JAWI
Mengisahkan tentang ragam tiga sahabat iaitu Tat, Ery dan Shamim yang sudah empat kali melarikan diri daripada berkhatan.
Bermacam helah dilakukan oleh tiga sekawan ni semata-mata hanya untuk melarikan diri daripadaa berkhatan. Huru hara satu kampung dibuatanya.
PELAKON MASUK JAWI
Ropie
Zainol Ismail
Fendi Seman
Zul Ghani
Amirul Rahman
Muhammad Daffie
Muhammad Haziman
Cik Hawa Fasha
Fiesha Sha
Nur Hanim
Anne Adorra
S Azali


Filem Sabda Kekasih

Sabda Kekasih, filem terbaru yang ditayangkan pada 24 Jun 2021 di saluran 480 Astro First. Filem Sabda Kekasih menampilkan pelakon suami isteri Wawa Zainal dan Aeril Zafrel yang bergenre kan romantik islamik.
Sabda Kekasih merupakan keluaran pertama dibawah syarikat Wawa Zainal sendiri iaitu Respected Citizen Production.
FILEM SABDA KEKASIH
Tarikh tayangan : 24 Jun 2021
Penulis skrip : Abban Namus
Pengarah : Azhari Zain
Produksi : Respected Citizen Production
SINOPSIS SABDA KEKASIH
Kisah percintaan Qaseh Murni (Wawa Zainal) seorang yang happy go lucky dengan kehidupannya. Kemudian kehidupannya berubah selepas berjumpa dengan Sabda Bukhari (Ariel Zafrel). Dari situlah pelbagai konflik dan suka duka yang mereka harugi. Kisah percintaan yang bermula dari satu rungkaian penipuan.
PELAKON DAN WATAK
Aeril Zafrell sebagai Bukhary Muslim
Wawa Zainal sebagai Kasih Murni
Sharifah Husna sebagai Hayla Sufia
Sabri Yunus sebagai Abah Sufi
Fauziah Nawi sebagai Ibu Jannah
LAGU TEMA (OST) SABDA KEKASIH
Lagu: Sabda Kekasih
Penyanyi : Daqmie feat. Alfa, Rumie Booty
Komposer: Daqmie, Alfa Booty
Lirik: Aeril Zafrel, Abban Namus
Lagu : Lentera Cinta
Penyanyi : Wawa Zainal


Gigih Betul 'Dia' Hacking Twitter dan Instagram

Tiba tiba keluar notification twitter "There was an attempt to log in to your account, on Jun 16, 2021 that seems suspicious. Review it now." Masa ni macam, ahhh malas nak fikir sebab kepala pun tengah serabut.
Dalam  masa yang sama, ada jugaklah gelabah dan risau. Terus abaikan je notification tu sebab tengok account twitter okay je tak ada apa yang pelik berlaku. Plus, twitter saya pun tak ada apa yang menarik. Tam pamham akum (baca dengan gaya Daud M).
Apa entah yang nak dicari dan ambil dalam twitter tu pun tak tahulah. Lepas seminggu berlalu 'dia' usaha lagi tu hacking account twitter semalam 22 Jun 2021. Dapat notification yang sama juga.
"There was an attempt to log in to your account, on Jun 22, 2021 that seems suspicious. Review it now."
Saya abaikan juga. Tapi lepas tu dapat pulak notification lain yang betul betul rasa macam kena ambil peduli kejap.
"There was a login to your account from a new device on Jun 22, 2021. Review it now. "
Ahhh sudah. Ingatkan nak abaikan juga. Sekali 'dia' berjaya jugak ek hacked account twitter saya. Kau dah kenapa gigih sangat ni?
Dapat juga notification twitter via email. New login in location dia kat Manhattan guys. Jauh sangat tu. Apa dia cari dan nak tak tahulah. Saya terus terfikir scammer yang saja pedajal lepas tu mintak kita bayar kalau nak dapat semula account. Dah banyak juga kes tu berlaku, kan?
Tahniah lah! Percubaan kali kedua dia berjaya hacked dan saya tak dapat login masuk account twitter tu. Apa saya buat? Saya login guna username yang sama dan reset password dengan alasan someone hacked my account.
Lepas dapat email dan verify account dengan code yang diberikan. Terus dapat login dan tukar password baru. Alhamdulillah dapat semula account saya tu.
Saya aktifkan terus two-factor authentication tu untuk security. Lupa pulak twitter tak buat lagi sebab dulu jarang bertwitter.

Semalam juga dapat notification instagram melalui email " Sorry to hear you're having trouble logging into Instagram We can help you get straight back into your account." Tapi yang peliknya tak keluar pun notification dengan app instagram tu sendiri.
Bila google ada yang kata phishing email cubaan untuk hack instagram account. email pun suspicious juga dari : security@mail.instagram.com.
Memang saya kurang percayalah sebab dari pengalaman lepas akaun instagram kena hacked tahun 2016, email instagram yang saya report melalui email support@instagram.com dan help@instagram.com je.
baca juga :
cara nak dapatkan balik instagram yang kena hack
Jadi, saya abaikan je sebab dalam instagram saya semua gambar photography je dan sedikit memory. sebab dah banyak archieve. Tak ada job product review sangat pun. Slow down sejak setahun dua ni. Ada pun satu dua job je yang mana bersesuaian.
Sejak instagram kena hacked tu dulu dah siap siap on two-factor authentication. Kuat lah sikit kot security tu. Facebook pun dah siap siap jugak on two-factor authentication. Kalau ada yang gigih juga tak tahu lah nak kata apa.
Dapat notification macam ni, tersilap langkah dengan terklik apa apa link/url memang bahaya. Dengan teknologi yang ada tersilap cara boleh buat kita hilang apa yang kita ada. Bila account media sosial kena hacked, of courselah kita akan gelabah dan orang pun ambil kesempatan.
Samada ugut kena bayar baru dapat account semula atau login account kita untuk sebarkan fitnah atau dm (direct message) kawan-kawan kita untuk pinjam duit. Banyak dah kes jadi. Jadi, kita sama-sama ambil pengajaran. Sebelum terkena, terklik apa apa kita google dan selidik dulu.
Blog pun, kena pastikan kita ada backup juga. Letaklah dua tiga email yang berbeza as admin. Jangan letak satu je. In case jadi apa apa, kita ada backup macam tu.


Hadiah Dah Sampai Dengan Lajunya

Pin! Pin! Assalamualaikum, Azhafizah. Jawab salam. Terus bergegas buka pintu. Macam biasa, saya suruh letak atas tembok je selepas confirm nama parcel tu saya punya.
Pernah jadi sebelum ni sebut nama saya tapi tengok tengok dia tinggalkan parcel nama orang lain. Mujurlah satu taman je. Nombor rumah sama, silap jalan je.
Sebelum tu saya dah buat report kat DHL tapi sampai ke sudah tak ada khabar berita. Sudahnya saya contact tuan punya parcel dan rupanya parcel kami tertukar.
Tunggu DHL call semula sampai ke sudah tak ada call lansung. Terpaksa saya hantar barang orang tu dan ambil barang saya sendiri.
Parcel yang sampai harini guna pos laju. Semalam pengirim pos, harini dah sampai. Hadiah sampai dengan lajunya. Kira laju lah pos laju buat kerja. Alhamdulillah parcel sampai dengan selamat.
Hasil dari perasmian pembukaan bungkusan parcel, inilah dia yang saya dapat. Macam-macam ada.
poskad Taiwan map
2 sachets nescafe latte caramel
keychain kebaya tradisional
magnectic bookmark unicorn
fridge magnet London
coaster Hello Kitty
Shawl
Sheetmask Bluebery
kad raya
Semua hadiah ni kiriman dari
blogger Nina Cik Suka Taip
 sempena jadi top komentator 2019 & 2020, 2 tahun berturut-turut. Segan pulak rasa. Tak sangka pulak berturut turut. Apapun rezeki dari hasil berblog.
Ada masa kita tinggalkan komen, tak ada masa nak jengah pun tak sempat. Tapi bila ada masa saya akan komen secara pukal. Maaf kalau ada blog yang tak sempat saya balas kunjungan.
Terima kasih banyak-banyak Nina bagi macam-macam hadiah. Saya perasan ramai blogger dapat hadiah daripada Nina juga. Semoga dilimpahi dengan rezeki yang berpanjangan dengan segala keberkatan. Aaaminnn...
Tak sabar nak buat air nescafe latte caramel tu.


Jiran Sebelah Macam Tahu Tahu Je!

Tengah musim buah durian ke sekarang ni? Perasan banyak post buah durian lalu lalang kat media sosial. Dulu masa tak berkawan baik dengan durian, sikit pun tak heran (baca: hairan)
Lepas berbelas tahun tersuka balik dengan durian. Pantang nampak durian, rasa teringin betul nak makan durian. Baru je sembang dengan husband pasal durian. Sedapnya kalau dapat makan durian.
Sambung cakap dalam hati, ini kalau balik kampung cakap nak makan durian je abah dah beria order dengan orang kampung (kalau tengah musim atau ada).
Kalau tak ada pun, abah akan gigih cari juga. Kadang bukan beria nak makan sangat pun. Dapat rasa seulas pun jadilah. Buat lepas rasa tekak teringin makan. Nak beli sendiri kat sini, entahlah. Rasa tertipu dengan harga dan rasa. Tapi kalau teringin sangat, beli jugalah sebiji dua.
Buat masa ni pendam je lah dulu. Harga buah durian pun, bukan biasa-biasa.
Malam semalam, husband baru nak tutup pagar rumah lepas beli barang. Jiran sebelah panggil husband dan hulurkan dua biji durian. Masa buka pintu rumah dah terbau durian dah. Ingatkan husband beli durian. Pelik pulak kalau dia tiba-tiba beli durian. Sebab tak list out pun buah durian. Ke sebab saja beli.
Sekali dia masuk bawa dua biji durian. Achik Mah (bukan nama sebenar) bagi. Alhamdulillah, jiran sebelah macam tahu tahu je je kita nak makan durian waaaak..Allah gerakkan hati jiran berkongsi rezeki durian dengan kami.
Dua dua isi buah durian ni elok. Tak tahu lah buah durian jenis apa. Tahu makan je. Jangan tanya buah durian musang king ke, durian kampung ke, durian kahwin ke apa. Memang tak tahu ciri ciri buah durian sangat. Yang penting rasa isi buah durian sedap.
Memang sedap rasa buah durian dia ni. Ya ampunnnn, rasa nak nangis dapat makan durian sedap ni. Rasa lemak manis durian sedang elok. Tengok gambar buah durian ni terasa rasa kesedapan buah durian. Penangan bila dah masuk group hantu durian kembali.

Ada juga pangsa durian yang tak ada isi. Tapi tak apa, yang penting isi buah durian ni tebal. Puas makan 2 biji durian. Saya lah dapat makan lebih sebab husband tak boleh makan durian banyak. Pening katanya.
Buah durian kena makan fresh baru sedap. Jangan sampai kulit dia dah terbelah dan biar lama tu memang tak sedap. Dah masam tahap buat tempoyak dah tu.
Makan durian ni kena berpada-pada. Badan akan panas bila makan terlebih dos. Disebabkan terlebih makan durian, asbab kematian Mak Lang husband (2018). Masa tu musim durian. Depan rumah dia (rumah taman) ada tanah kosong dan ada tanam pokok durian.
Agak banyak juga buahnya walaupun sepokok je. Petang tu, arwah terlebih makan jadi badan tak boleh nak cool down dengan ubat-ubatan. Tambah lagi ada penyakit lain. Malam tu dapat panggilan, Mak Lang dah tak ada. Al fatihah...
Durian hanya asbab, untuk kita beringat sama. Mana yang ada penyakit lain tu tak boleh makan durian sila berpantang. Makan sekadaran je. Kesihatan itu satu nikmat dan rezeki paling mahal. Lagi lagi musim COVID-19 ni.
Bukan menakutkan jangan makan durian, peringatan kita bersama. Selain buah durian, nampak macam musim buah kundang jugak ye? Kecur air liur tengok. Dapat rasa kemasaman buah kundang muda tu. Dapat yang manis memang syok makan. Buah-buahan rare bermusim ni susah nak dapat. Kan?
Semoga yang rasa teringin, dapat rezeki rasa buah durian juga. Beli sendiri ataupun ada yang baik hati berkongsi rezeki.


Jun, Bermula Kuncitara Fasa pertama

Hello Jun! Semalam last nama Maybank, harini dah jadi Junebank. Okay melawak  je. Well, Pejam celik pejam celik dah masuk bulan Jun 2021 dah. Sedia maklum, 1 Jun bermula Total Lockdown @ Kuncitara sepenuhnya fasa pertama sehingga 14 Jun 2021.
Kedengaran menarik pula gunakan perkataan 'kuncitara' istilah yang popular digunakan di twitter dan jadi perbahasan untuk disama ertikan dengan lockdown Malaysia. Tapi Dewan Bahasa dan Pustaka (DBP) belum lagi mengiktiraf istilah Kuncitara sebagai maksud lockdown. Masih boleh digunakan jika bertepatan.
Maksud lockdown dalam bahasa melayu yang tepat adalah "Kawalan @Sekatan Pergerakan penuh".
Apa Erti Kuncitara
Kuncitara adalah singkatan daripada Kunci Sementara.
Sebuah cerpen juga telah ditulisakan oleh Saiful Ghazali yang bertajuk "Kuncitara" (2020) dimana cerpen ni mengkaji impak PKP terhadap golongan yang kurang berkemampuan. Mengetengahkan isu emosi tak stabil, masalah sosial, ancaman kesihatan, pengingkaran normal, tekanan hidup dan keganasan tingkah laku.
Harini bermulalah episod duduk rumah diam diam selama 2 minggu. Bosan tak bosan hadap je, pengorbanan kita bersama. Bolehlah start mengemas rumah ke, berkebun ke. Ada jugak aktiviti tu.
Me : My hope is as endless as the ocean. I have no fear to dive deep for the treasure that I seek.
Hope : When you feel like giving  up, please remember why you held on for so long in the first place.
Cuti Umum Bulan Jun 2021
1 Jun (Selasa) : Hari Gawai (Sarawak)2 Jun (Rabu) : Hari Gawai Hari Kedua (Sarawak)
7 Jun (Isnin) : Hari Keputeraan YDP Agong (Semua Negeri)
20 Jun (Ahad) : Hari Keputeraan Sultan Kedah( Kedah)
Bulan ni special sikit sebab birthday husband hujung bulan nanti. Nak bagi hadiah apa ek?
When the world says never give up, 'Hope' whispers 'try one more time'.
-Little Mermaid-
Semoga semuanya akan baik-baik je di hari mendatang. Aaaminn...
Get well soon Malaysia.


Kempen Kibarkan Bendera Putih Jika Terputus Bekalan Makanan

Habis bekalan makanan, tak ada duit untuk beli makanan dan keperluan atau perlukan bantuan? Jangan malu untuk kibarkan bendera putih di depan rumah. Jangan berputus asa. Kibarkan bendera putih di depan rumah biar orang sekeliling, jiran-jiran atau sesiapa juga nampak akan menghulurkan bantuan.
Nampak bendera putih, jika berkemampuan bolehlah menghulurkan bantuan. Dalam situasi terdesak akibat terputus bekalan makanan atau ada masalah yang mereka hadapi, sekurang kurangnya dapat mengurangkan beban mereka yang memerlukan bantuan.
Mungkin mereka malu untuk menyatakan secara terbuka. Jadi, dengan kempen kibar bendera putih ni sedikit sebanyak membantu mereka. Faham, sesetengah dari kita tak suka meminta minta. Dengan cara ni, mereka tidak pendam untuk meminta tolong.
Sumber : Angkatan Wanita Amanah Negara (AWAN) Nasional
Semoga ada yang datang membantu. Dengan cara kibarkan bendera  putih ni juga dapat mengurangkan stress dan beban mereka yang terkesan akibat pandemik. Tengoklah betapa banyak kes kematian bunuh diri akibat tertekan dengan pkp, pandemik dan ada yang dijangkiti COVID-19.


Merasa Juga Pulut Kuning Dan Sambal Tumis

Pagi tadi kepeningan tak tahu nak masak apa untuk makan pagi. Sebabnya isnin sampai rabu sambung puasa enam straight. Alhamdulillah semalam selesai dah puasa enam, hari ni baru sambut raya. Tapi tak adalah juadah raya.
Pagi tadi request kat husband beli je lah makanan. Cuti masak harini sempena raya, boleh kan? So husband belikan
nasi kerabu ayam bakar
, nasi lemak dan pulut sambal tumis. Nasi kerabu untuk saya sebab husband sejenis yang tak suka nasi kerabu.
Nasi lemak untuk dia dan pulut kami kongsi berdua. Lama tak makan pulut jadi teringin pulak. Kebetulan pergi beli nasi kerabu nampak kedai nasi lemak dan pulut tu bukak, itu yang husband pun membeli.
Kira rezeki lah dapat merasa juga pulut kuning dan sambal tumis ni setelah sekian lama tak makan. Kalau saya
masak pulut kuning mudah guna rice cooker
 je. Tapi sebab kurang rajin, terkubur je lah hasrat nak masak pulut kuning.
Biasanya saya akan guna resipi pulut kuning guna beras pulut susu berbanding beras pulut biasa. Jangan tanya saya beza rasa dia. Rasa macam sama je, boleh tak cakap macam tu.
Masih berbaki 4 hari lagi
Kuncitara Fasa I
. Harapnya kes terus menurun lah. Aaminn...


Mereng

Mereng, single terbaru nyanyian Bunga Ismee selepas
lagu intan payung
 bersama Noraniza Idris. Lain macam tajuk lagu Si Bunga.
Mereng ni maksud dia kurang siuman, sewel, gila, biul, tak waras dan sewaktu dengannya.
Lagu Mereng merupakan OST telemovie Holiday Aji Tom yang akan bersiaran tak lama lagi. Basically lagu ni pasal anak beghanak dari ke bapak sampai ke cucu lebih kurang je.
-Bunga.

Musim PKP boleh jadi ramai yang mereng juga sebab stress lama sangat terperap duduk rumah. Kan?
Jangan mereng kawan-kawan. Dengar lagu mereng takpe. Okay nice, lagu catchy sekali dengar terus rasa best. Ada orang tak suka bunga sebab suaranya halus kecil. Takpe, minat masing masing.

Lirik lagu Mereng-Bunga Ismee
Kita geng geng geng
Jalan mengiring
Semuanye mereng
Gelak Tertonggeng
Kita geng geng geng
Jalan mengiring
Semuanye mereng
Bergendang dang deng
Bergendang dang deng
Bergendang dang deng
Bergendang dang deng
Bergendang dang deng
VERSE
Hidup tunggang langgang semua kelam kabut
Dah macam pecah tongkang seorang taufan seorang ribut
Yang sulung jadi suri cuma harap gaji bini
Yang lagi satu memang suka mintak kena maki
Ah dan walaupun dah lama hilang
Tapi dalam hati sayang
Tak kira tempat dan bila
Aku yang terpaling gila
Call me S O F I A
To the B U N G A
When i’m with my fam
It’s only me and my geng geng
PRECHO
Walau apa pun terjadi
Takkan kita berbelah bagi
VERSE 2
Nak pergi kembara
Dah macam ayam laga sekandang
Tapi tu benda yang biasa
Takkan putus air dicincang
No matter what
My homie’s in my blood
Tak perlukan permata
Kalau bersama lebih berharga
Yang pertama confirm keluarga
Walau berjumpa macam ikan laga
Tak kira mana tak kira bila
Kalau seorang jatuh pasti semua ada
Call me S O F I A
To the B U N G A
When i’m with my fam
It’s only me and my geng geng
Post-Chorus
Walau ribut atau taufun
Tetap kita berjalan jauh
jalan sehaluan
Bergendang-dang-deng
Bergendang-dang-deng


Minimalist Dekorasi perabot IKEA

Pejam celik pejam celik hari Jumat dah. Tahu tahu dah 30 Syawal. Hari terakhir raya sebulan yang cuma diraikan hari pertama. InshaAllah tahun depan kita pasti akan raya sebulan. Daah hujung hujung Syawal baru ada mood nak mendeko rumah.
Tak membeli perabot baru pun cuma cat dinding je bertukar. Dari tema biru (Navy Blue + Neptune's Castle + lighthouse view) ke tema putih semunya. Back to basic. Tak payah pening pening fikir tema warna lain.
Dah lama berhasrat nak tukar warna putih bagi ruang nampak lebih luas dan lebih terang memandangkan rumah jenis tertutup kurang masuk cahaya luar. Ambil masa seminggu jugalah nak mengecat dan mengemas.
Dapur je belum siap kemas lagi. Perlu touch up sikit je sebab dapur dah memang dinding putih sebelum ni. Lek lu, charge energy.
Alang-alang PKP ni, ada masa nak buat dekorasi sikit.Tukar mood bagi cerah dan lapang otak sama. Saya pilih
white minimalist decorations
 dengan gabungan warna hitam. Pintu dah memang hitam dan perabot pun ada yang hitam. Kira ngam je lah black and white. Cuma ada beberapa warna lain. It's okay. Not problem at all.
Dimulakan dengan sudut ni. Jam Slipsten sebelum ni berlatarbelakangkan dinding warna lighthousee view nampak match dengan jam green. Bila dah tukar warna putih, nampak menyerlah sikit warna tu.
Dudero Floor lamp
 tu beli tahun 2015. Lama bertahan cuma warna agak kepam. Sekarang dah tak wujud dah lampu ni kat IKEA. Macamana eh nak bagi warna dia putih semula? Kalau ada jual spare paper pun okay jugak. Tapi tak ada!
Honefoss mirror tu dah habis idea dah nak buat design macamana. Sebelum ni letak dalam bilik, pindahkan kat luar pulak.
Sumpah suka gila bila cat dinding warna putih. Sesuai sungguh la dengan perabot serba putih kat ruang TV ni. Tambah seri dengan bunga fake tu. Tak dapat nak letak bunga real sebab ruang sini kurang dapat cahaya matahari. Risau mati pulak pokok tu nanti. Letak yang pelesu je sudah. Tak payah nak beria jaga.
Rak hiasan ruang tamu ikea saya gunakan Laiva, ada banyak level. Tak ada hiasan sangat cuma letak buku dan yang berkaitan. Sebenarnya meja tu tak tahu nak letak mana. Macam extra meja lah. Letak je lah situ sepadan dengan step stool serbaguna tu yang dah kepam juga. Nak syelek macam tak best pulak bertukar warna. Suka warna kayu natural tu.
Masih diruang tamu, ada lagi sudut cermin. Shoes cabinet ni cara jugak boleh letak barang lain selain kasut. Sesekali kena kreatif fikir luar kotak. Kan? Ada 6 units sebenarnya. 2 units lagi letak luar buat tempat letak kasut.
Masih menggunakan cermin untuk memantul mantulkan cahaya masuk bagi nampak terang dan effect ruang yang luas. Dulu beli plant stand konon nak letak bunga hidup tapi cahaya kurang masuk, auto terbatal niat tu. Sudahnya kosong cuma bawah je guna letak helmet.
Stool tu pulak beli sebab comel. Dulu tema biru, beli biru. Kalau dapat ulang balik masa dulu, beli putih je. Ank buah kecik datang, suka lah buat tempat duduk dia. Orang dewasa pun boleh duduk. Setakat ni masih kuat lagi.
Mari ke workspace saya pulak. Workspace yang simple dalam bilik.  Masih kurang cahaya, gambar pun banyak noise kurang sharp.
Untuk menjimatkan ruang atas meja, husband beli dual monitor stand two arms untuk letakkan monitor. Elok tergantung dua screen monitor. Atas meja pun lapang sikit.

Keyboard yang berlampu tu adalah Tecware wired gaming mechanical keyboard spectre pro with RGB Lighting. Boleh switch colour, pattern lampu dan banyak lagi. Tak sakit jari menekan keyboard ni macam spring. Selesa dan seronok menaip.
Dah ada keyboard baru,
wireless keyboard dan silent mouse
 saya pass kat husband lah. Tahan lama betul keyboard dan mouse tu. Beli tahun 2016.
Agak kosong sikit dekorasi untuk workspace ni. Rak pun kosong lagi belum susun barang barang yang ada. Saya suka gunakan table top lerberg ni sebab luas dan boleh share dua orang. Jenis table top tak diskru dengan kaki meja. Letak je table top atas trestle. Kerja pindah memindah lebih mudah.
Ruang ni dah biasa nampak dah kan. Tempat favourite terapi mata dan jiwa.
Ruang tamu nampak kena dengan tema black and white. What say you?
Last but not least, bukan IKEA product. Ini je kot saya beli baru. Beli poster kalimah Allah, Muhammad dan ayat kursi. Surah Al fatihah tu seller bagi free. Boleh tengok kat shopee kedai artnestwallart.
Frame pun saya beli baru saiz A3 sama dengan poster. Beli kat shopee dululah tak dapat nak ke IKEA. Sambil shopping sambil kumpul points kaedah dia. Nak shopping IKEA online ada barang tak boleh delivery pulak. Takpe, abaikan dulu. Benda tak penting.
Seriously sangat suka dengan tulisan khat jawi dan printing dia. Memang terbaik. Cuma kalau ada saiz besar lagi better lah. Sebelum ni ruang ni saya letak gambar masa kecik, family, konvo dan gambar kahwin. Dah kata tak boleh gantung gambar orang, saya pun turunkan dah gantikan dengan yang kalimah dan surah.
Terang mata tengok ruang dalam rumah yang sebelumnya kelam dah bertukar cerah. Hilang terus kemurungan yang melanda dan otak yang semak. Mostly barang IKEA yang saya beli dah 2 tahun lebih dah. Yelah dah 2 tahun tak pergi IKEA sebab COVID ni.
Banyak koleksi barang IKEA yang dah discontinue pun. Koleksi baru je belum ada lagi.


Nasi Goreng Sardin Malas Malas Bukan Bodo Bodo

Cerita semalam. Seperti yang dirancang, untuk makan tengahari nak masak nasi goreng sardin sebab pagi dah menjamu
nasi dan sambal sardin
.
Resipi nasi goreng sardin masak cara Fiza
Panaskan minyak, goreng ikan bilis sampai garing. Angkat dan ketepikan. Guna minyak yang sama tumis hirisan bawang merah dan bawang putih. Masukkan
sambal gesek
 2 sudu. Ini kerja menumis bila saya dah malas nak menumbuk.
Mujur ada sambal gesek. Serbaguna tak payah tumbuk cili api boleh buat nasi goreng sardin tanpa cili kisar. Bahan tumis dah garing, masukkan isi sardin yang dah dihancurkan. Masukkan telur, nasi, sayur kobis cincang dan taburkan serbuk perasa.
Kacau rata dan taburkan ikan bilis yang dah siap digoreng tadi.
Siap dah hidangan nasi goreng sardin simple masak cara saya bila kemalasan melanda. Mudah dan cepat dimasak. Sap sap sui!
Sap Sap Sui
Extremely easy or it’s an easy job. A word derived from Cantonese dialect.
Nasi goreng sardin malas malas bukan bodo bodo. Ini kalau ada timun potong lagi nikmat makan nasi goreng sardin. Siapa suka petai boleh buat nasi goreng sardin petai Ataupun sedap juga buat nasi goreng sardin cili kering.


Nescafe Latte Caramel

Agak mendung cuaca pagi ni. Tapi tak menunjukkan tanda tanda nak hujan pun. Akhir akhir cuaca mendung, hujan pun kejap kejap. Tapi dia punya panas bahang pun tak boleh bawak bincang lansung. Terus rasa malas nak buat kerja.
On

aircond
 memerap dalam bilik. Dah sejuk sikit baru
off air cond
.
Bila bil elektrik dah menunjukkan kenaikan jumlah, kenalah berjimat. Musim PKP kalau bil elektrik tak naik tak sah, kan? Hidangan pagi ni sediakan roti canai. Bukan buat sendiri tapi leftover beli roti canai semalam. Beli extra roti canai kosong. Pagi ni panaskan dan pecahkan telur. Jadilah roti canai telur.
Hidangkan bersama teh o kurang gula rasa pahit pahit sikit dan air nescafe latte caramel. Salah satu
hadiah pemberian blogger Nina Cik Suka taip
.
Dah lama sebenarnya tak minum air nescafe selain beli semata mata nak buat
dalgona coffee
. Dan jenis coffee latte pun dah lama tak minum. Lebih gemar kepada kopi pekat kaw tu. Rezeki dapat rasa nescafe latte caramel. Biasanya ada caramel ni rasa dia tak mengecewakan.
Rasa nescafe latte yang sedap, hujung hujung hirupan rasa tu baru dapat rasa caramel dia. Sesekali menikmati secawan coffee light light lari dari kebiasaan. Just nice. Sesuai untuk mereka yang kurang minum kopi atau nak cuba minum kopi. Terima kasih Nina, bagi cuba rasa nescafe latte caramel.


Pagi Pagi Dah Makan Nasi dan Sambal Sardin

Pagi ni nak masak apa ek? Soalan yang sendiri tanya sendiri jawab. Otak pun mulalah jalankan tugas scan apa yang ada kat dapur tu untuk dimasak. Ting! Idea muncul terus. Masak nasi dan lauk sardin je lah, okay tak? Soalan yang ditanyakan pada husband. Okay je jawabnya. Alright!
Husband masak nasi dan saya masak lauk sardin. Pesan kat husband masak nasi lebih sikit boleh masak
nasi goreng sardin
 untuk makan tengahari. Petang nanti kalau ada baki sardin boleh buat sandwich sardin atau
cucur rangup
 cicah sambal sardin. Banyak pulak menu sardin yang muncul dalam kepala ni.
sardin cicah roti
sambal sardin kentang
gulai sardin
asam pedas sardin
nasi goreng sardin
rendang sardin
mee goreng sardin
roti jala sardin
Jangan tak tahu sardin ni boleh dipelbagaikan menu macam-macam. Menu diatas antara yang ada dalam google. Tak pernah lagi pulak sardin buat rendang, mee goreng dan sambal pedas. Mungkin boleh cuba nanti.
Lain kali boleh cuba tapi harini saya masak sambal sardin cili api.
Resipi Sambal Sardin Cili Api
Tumis hirisan bawang besar sampai naik bau, kemudian masukkan bahan kisar (cili api, bawang merah dan bawang putih). Dah naik bau dan garing, masukkan sardin dan air secukupnya. Bila hampir kering, baru masukkan asam keping dan garam. Siap!
Sebenarnya pertama kali beli sardin jenama Adabi disebabkan Sardin cap ayam (baca : Sardin Ayam Brand) tak ada. Memanjang bila beli barang tak nampak kelibat Sardin Ayam Brand. Sudahnya pilih mana yang ada je lah.
Rasa sardin adabi ni agak lain sungguh dengan sardin yang biasa makan. Bau dia pun macam lain sikit. Tak tahu lah nak describe macam mana. Mula mula rasa macam tekak tak boleh terima. Tapi dah lama lama dah serasi okaylah tak pelik sangat. Tak kenal maka tak cinta. Macam tu lah ibaratnya.
Tak pandai masak sardin? Paling mudah, buka tin masukkan sardin dalam kuali dan panaskan. Nak sedap? Kenalah menumis bagai. So far tak pernah lagi panaskan macam tu je. Mesti kena tumis dan masak lama sikit. Baru yakin nak makan.
Semalam dah umumkan
Kuncitara
 (PKP3.0) dilanjutkan 2 minggu lagi. 15-28 Jun 2021. Semoga cepatlah turun kes dan bebas PKP, bebas kesana kesini.


Resipi Sambal Telur Terpaling Sedap

Telur, bahan asas masakan yang wajib ada di dapur. Hidangan telur paling ringkas boleh masak telur goreng makan dengan nasi dan kicap. Itu pun dah sedap dan nikmat. Makan pagi dengan sebiji dua telur rebus pun dah memadai. Kan?
Ada telur pun dah kira cukup untuk buat lauk. Macam-macam jenis menu masakan berasaskan telur yang boleh kita pelbagaikan selain telur goreng dan telur rebus.
Aneka masakan telur
Telur dadar
Telur dadar kucai
Telur masak kicap
Telur masak lemak cili api
Sup telur
Sambal telur pecah
Kari telur
Telur masak kurma
Telur air asam
Rasam telur
Telur bistik
Gulai telur
Scrambled eggs
Telur bungkus
Parpu telur
Telur masak taucu
Tumis telur cili api
Telur gulung
Sandwich telur goreng
Ada banyak lagi resipi telur yang boleh dipelbagaikan, sila tambah sendiri. Tak tahu nak masak apa untuk berbuka semalam, stok barang basah cuma ada ikan kembong dan udang sikit untuk buat rencah rencah.
Masa ni lah kena jadi kreatif gunakan apa yang ada kat dapur tu. Tak rasa macam nak makan ikan. Teringin makan sambal telur pulak. So masak sambal telur je lah untuk berbuka semalam.
baca juga :
cara simpan telur yang betul
Bahan masak sambal telur pun tak banyak mana.

Bahan masak sambal telur
4 biji telur
2 biji bawang besar (1 biji kisar, 1 biji potong bulat)
1 inci halia
2 ulas bawang putih
beberapa tangkai cili api (ikut kepedasan masing-masing)
2 sudu cili kisar
2 sudu sos cili
2 sudu sos tomato
1/4 garam bukit
Minyak masak
1 sudu gula pasir
Air secukupnya
Cara penyediaan
Cuci telur dan rebus. Telur dah masak, buang kulit dan kemudian goreng garing. Lagi garing lagi sedap. Angkat dan ketepikan.
Kisar bawang merah, bawang putih, halia dan cili api. Gunakan minyak yang sama mennggoreng telur tadi untuk menumis. Jika minyak banyak, kurangkan minyak sikit.
Tumis sampai naik bau dan garing. Masukkan cili kisar, sos cili, sos tomato dan gula pasir. Biar garing sikit baru tambah air sikit.
Masukkan telur rebus yang dah digoreng, hirisan bawang potong bulat, garam dan kacau rata. Siap!
Macam tu je lah resipi sambal telur masak cara saya. Kalau malas nak merebus tu, boleh je buat sambal telur mata goreng. Ataupun paling paling malas, boleh buat sambal telur pecah. Lagi senang, tumis bahan-bahan dan pecahkan telur je.
Sambal telur terpaling sedap ikut selera saya dah tentulah telur rebus dan goreng dulu sebelum disambalkan. Resipi pun kadang kadang berubah ikut apa yang ada.


Sayang Nak Potong

Bila dah lama terperap dalam rumah. Rasa jemu nak menghadap dunia maya. Anxiety tu tak semena mena akan muncul bila tengok kes COVID-19 meningkat, kematian meningkat, tragedi dan macam-macam lagi lah. Ditambah lagi dengan masalah kesihatan keluarga yang jauh tak dapat nak balik menjengah.
Alhamdulillah, luka operate potong 3 jari kaki mak dah kecut dan bercantum kulit. Sepanjang proses cuci kaki setiap hari tak berpeluang nak berbakti sebab tak boleh nak balik kampung. Tak dapat nak jaga abah juga yang on off kesihatan dia. Tak dapat juga nak bergilir hantar mak abah appointment doktor.
Sebelah husband pulak, uwan sakit tak boleh nak makan apa apa sekarang melainkan minum susu melalui tiub je. Dalam gambar, uwan pun dah nampak kurus. Tak dapat nak ziarah. Kesian dengan mak mentua nak kena uruskan sorang sorang. Dia pun bukan terlarat sangat.
3 Jun 2021, dapat berita exclassmate UiTM Shah Alam meninggal disebabkan COVID-19.
إِنَّا لِلَّٰهِ وَإِنَّا إِلَيْهِ رَاجِعُونَ
Al fatihah buat arwah Fuad Kamel Abbas
بِسْمِ اللَّهِ الرَّحْمَنِ الرَّحِيمِ
الْحَمْدُ لِلَّهِ رَبِّ الْعَالَمِينَ
الرَّحْمَنِ الرَّحِيمِ
مَالِكِ يَوْمِ الدِّينِ
إِيَّاكَ نَعْبُدُ وَإِيَّاكَ نَسْتَعِينُ
اهْدِنَا الصِّرَاطَ المُسْتَقِيمَ
صِرَاطَ الَّذِينَ أَنْعَمْتَ عَلَيْهِمْ غَيْرِ المَغْضُوبِ عَلَيْهِمْ وَلاَ الضَّالِّينَ
Terus jantung ni berdegup laju je bila tahu berita tu. Rasa tak senang hati dan macam tak percaya. Sebelum tu dapat tahu dia positif COVID-19 dan doa dia cepat sembuh dan baik-baik je. Beberapa hari lepas tu dapat berita pemergian dia. Allahu...sebak rasa.
Sekarang ni tak kira bayi ke, kanak-kanak ke, muda ke, tua ke sesiapa saja boleh terkena COVID-19 sebab varian dia semakin ganas. Dah macam-macam kacukan dah. Kita tak tahu siapa pembawa. Buat masa ni kita amalkan PKP kendiri untuk putuskan penularan COVID-19.
Duduk rumah ni, untuk berhenti fikir masalah yang ada. Jomlah kita sibukkan diri kejap. Membelek belek kerja yang boleh dibuat.
Jom kita cat rumah lah. Gigih kami berdua cat rumah dari mood gelap ke mood cerah. Cat semua warna putih dalam rumah nampak lebih luas dan lebih cerah. Luar rumah tak cat, cuma touch up ruang meter elektrik yang dipindahkan tu je.
Salah satu ruang yang dah siap cat, ruang indoor plants ni. Dari warna Neptune's Castle (Kansai Silk Paint) ke warna putih (Kansai Silk Paint).
Pasu comel dua kiri guna
ceramic pot Kaison
. Yang lain dari IKEA iaitu :
LUNS, writing/magnetic board
MOSSLANDA Picture ledge x2
BINTJE Plant pot, galvanised 9 cm
NYPON Plant pot, in/outdoor grey 9 cm
MÅLA Chalks, mixed colours
SUNNERSTA Hook
Dekorasi tak berubah sangat. Frame dua tu malas nak letak, biar lapang macam tu tak serabut. Nampak lebih minimal dengan latar belakang putih dan lebih menyerlah warna daun daun hijau tu. Kan?
Masih sayang nak potong pokok pothos yang semakin tumbuh meliar. Lately musim panas, cahaya banyak masuk. Makanan cukup, dia cepat tumbuh membesar agaknya.
Intro punyalah panjang, motif tajuk dia seciput je. Inilah dia kalau dah lama tak membebel dalam blog. Hilang arah mana nak tuju tajuk sepadan dengan isi. Kejap cerita itu, kejap cerita ini. Hadam je lah ye.


Semak Keputusan SPM 2020 Online atau SMS Mulai 10 Jun 2021

Seperti yang telah diumumkan, harini Khamis 10 Jun 2021 SPM 2020 result release date. SPM 2020 result yang dinantikan oleh calon calon peperiksaan Sijil Pelajaran Malaysia (SPM) 2020 ditangguhkan sebelum ni disebabkan COVID-19.
Calon-calon terpaksa menduduki Peperiksaan SPM 2020 pada 22  Feebruari 2021 yang lepas. Dalam satu kenyataan dari Kementerian Pendidikan Malaysia (KPM) memaklumkan semakan keputusan spm 2020 boleh dibuat secara atas talian (online) atau melalui SMS.
Sijil Pelajaran Malaysia (SPM)
Sijil Pelajaran Malaysia atau SPM merupakan peperiksaan yang diwujudkan oleh Lembaga Peperiksaan Malaysia. SPM akan diambil oleh pelajar Tingkatan 5 yang berumur 17 tahun. Ia juga merupakan ujian terakhir pendidikan menengah atas.
Objektif utama SPM adalah sebagai syarat untuk pelajar di Malaysia menyambung pelajaran ke peringkat pra-universiti. Pelajar mempunyai pilihan sama ada untuk mengambil STPM (Tingkatan 6), Matrikulasi atau kursus asas universiti. Pelajar juga boleh mengambil kursus luar negara seperti A-level.
Ianya berdasarkan pencapaian kombinasi mata pelajaran dalam SPM yang dicapai mengikut kesesuaian dengan kursus yang dipilih.
Semakan keputusan spm 2020
Semakan keputusan peperiksaan SPM 2020 online boleh dibuat pada 10 Jun 2021 pada jam 10:00 pagi.
2 Cara semak keputusan spm 2020
1. Semak keputusan spm 2020 Online
Pergi ke website
https://myresult1.moe.gov.my
/ atau
https://myresult2.moe.gov.my/
.
Masukkan nombor kad pengenalan dan angka giliran.
Klik ‘Semak.’
2. Semak keputusan spm 2020 melalui SMS
Taip SPM <jarak> no kad pengenalan <jarak> angka giliran
Hantar ke 68886.
Perkhidmatan SMS mula diaktifkan bermula jam 10:00 pagi 10 Jun 2021 sehingga jam 6:00 petang 17 Jun 2021.
Setiap SMS akan dicaj 15 sen untuk setiap penghantaran dan 20 sen untuk setiap penerimaan SMS.
Sebarang masalah mengenai keputusan SPM ini boleh dirujuk kepada Lembaga Peperiksaan Malaysia di talian 03-8884 3785/3787.
Tahniah buat calon yang mendapat keputusan yang cemerlang. Yang kurang bernasib baik, it's okay teruskan usaha. Gagal SPM atau keputusan tak bagus tak semestinya tak berjaya dimasa depan. Teruskan usaha. Orang yang berusaha pasti ada ganjarannya.


Senarai Bantuan Khas COVID-19 (BKC), Pengeluaran i-Citra KWSP & Moratorium Automatik

Petang tadi dalam pengumuman khas Pakej Perlindungan Rakyat dan Pemulihan Ekonomi (PEMULIH), Perdana Menteri telah umumkan bantuan semasa pkp lebih menyeluruh kepada rakyat dalam Fasa Pertama Pelan Pemulihan Negara (PPN).
Antara yang diumumkan adalah Bantuan Khas COVID-19 (BKC), Pengeluaran i-Citra KWSP dan  Moratorium 6 bulan. Pemberian khas BKC ini dijangka memanfaatkan lebih 11 juta isi rumah dan individu warga emas serta bujang dengan peruntukan sebanyak 4.6 bilion ringgit.
Senarai Bantuan Khas COVID-19 (BKC)
Bantuan Khas COVID-19 (BKC)
Pertama, isi rumah kategori miskin tegar bakal menerima bantuan sebanyak 500 ringgit pada bulan Ogos, 500 ringgit pada bulan November, dan 300 ringgit pada bulan Disember. Manakala individu bujang kategori miskin tegar akan menerima bantuan sebanyak 200 ringgit pada bulan Ogos dan 300 ringgit pada bulan November;
Kedua, isi rumah kategori B40 akan menerima bantuan sebanyak 500 ringgit pada bulan Ogos dan 300 ringgit pada bulan Disember. Manakala bujang kategori B40 akan menerima bantuan sebanyak 200 ringgit pada bulan Ogos; dan
Ketiga, isi rumah kategori M40 turut menikmati bantuan sebanyak 250 ringgit, manakala bujang kategori M40 akan menerima 100 ringgit pada bulan Ogos nanti.
Bantuan Kehilangan Pendapatan RM500 – akan disalur pada Oktober kepada pekerja yang hilang pendapatan
UPDATE TERKINI : BKC akan mula diagihkan bermula 6 September 2021
PERKESO
Elaun Mencari Pekerjaan akan diperluaskan kepada bukan pencarum Perkeso, graduan baharu, lepasan sekolah, pekerja sektor tak formal.
RM3.8 bilion laksana Program Subsidi Upah 4.0 bantu majikan kekalkan pekerja.
Tiada lagi syarat had gaji ditetapkan dalam pelaksanaan PSU 4.0.
Penjana Kerjaya 3.0
Kerajaan bersetuju Penjana Kerjaya dilanjutkan dengan penambahbaikan dan dijenama sebagai Penjana Kerjaya 3.0.
RM170 juta telah disalurkan melalui Penjana Kerjaya PERKESO yang manfaatkan 10,600 majikan dan 75,800 pekerja.
Diskaun Bil Elektrik
Diskaun bil elektrik antara 5 hingga 40 peratus bagi tempoh tiga bulan mulai bil Julai ini.
Bantuan Internet
Lanjutan pemberian satu gigabit data harian secara percuma sehingga 31 Dis 2021 dengan anggaran nilai berjumlah RM500 juta yang manfaatkan 44 juta pelanggan.
Bakul Makanan
RM300,000 disalurkan kepada setiap Ahli Parlimen kerajaan dan pembangkang untuk Bantuan Bakul Makanan kepada golongan terjejas.
RM10 juta untuk laksana Bantuan Bakul Makanan khusus untuk masyarakat Orang Asli.
Harga Minyak
Kerajaan terus kekal dengan harga runcit petrol RON95, diesel dan LPG yang dijangka babit subsidi lebih RM6 bilion tahun ini
Kerajaan laksana Harga Kawalan berasas nilai ambang Crude Palm Oil bagi tangani kenaikan harga minyak masak botol 1kg-5kg
Bantuan Penggiat Seni & Industri Kreatif / Sukan
RM100 juta pembiayaan, sokongan bantuan kewangan bantu lebih lapan ribu penggiat seni, industri seni dan kreatif tempatan.
Bantuan one-off RM3,000 kepada pengusaha industri sukan dan operator arena sukan.
Bantuan Pengusaha Kantin Sekolah
Kerajaan bersetuju memberikan bantuan kewangan RM1,000 kepada semua pengusaha kantin sekolah berdaftar
Bantuan PKS / PUPUK
Kerajaan telah bangunkan Program Pemerkasaan Pendigitalan Usahawan Kecil (PUPUK) sebagai inisiatif menyeluruh dan bersetuju peruntukkan RM200 juta untuk PMKS dan RM100 juta untuk PKS.
BNM bersetuju menambah RM2 bilion lagi untuk akses bantuan kewangan kepada usahawan PKS.
Geran Khas Prihatin 4.0 diteruskan dan dibuka untuk permohonan baharu mulai pertengahan Julai 2021.
Bantuan Industri Pelancongan
Bantuan ‘one-off’ RM3,000 buat lebih 5,300 agensi pelancongan berdaftar sebagai pendorong atau ‘kick start’ apabila negara beralih ke fasa ketiga PPN.
Ansuran cukai bulanan,pengecualian cukai pelancongan dan perkhidmatan ditangguh untuk pengendali hotel hinggga akhir tahun.
Bantuan OKU
Program Jaringan Inisiatif Umum dilaksana beri bantuan asas modal perniagaan kepada golongan OKU serta gelandangan
Elaun Pekerja Cacat RM500 seorang untuk tempoh tiga bulan, babit RM30 juta ringgit untuk 20 ribu orang OKU
Bantuan Khas Taska
Bantuan Khas Taska RM3,000 kepada pengusaha taska seliaan KPWKM serta tadika swasta di bawah KPM
baca juga :
bantuan prihatin rakyat (BPR)
Pengeluaran i-Citra KWSP
Kewangan ahli KWSP yang terjejas akibat PKP, KWSP akan memperkenalkan pengeluaran i-Citra. Menerusi i-Citra, ahli KWSP boleh membuat pengeluaran sehingga RM5000 dengan kadar bayaran tetap RM1000 ribu sebulan untuk tempoh lima bulan. Ia tertakluk kepada jumlah simpanan KWSP ahli.
Ahli boleh mula memohon kemudahan pengeluaran KWSP di portal dalam talian i-Citra di icitra.kwsp.gov.my bermula 15 Julai 2021. Pembayaran pertama dijangka akan dikreditkan dalam akaun ahli pada bulan Ogos 2021.
baca juga :
pengeluaran i-Lestari
 |
Pengeluaran i-Sinar tanpa syarat
Moratorium Automatik
Moratorium 6 bulan akan diberikan kepada semua peminjam individu, sama ada dari golongan B40, M40 atau T20, dan usahawan mikro.
Tiada syarat seperti pengurangan pendapatan, tiada semakan sama ada anda telah hilang pekerjaan dan tiada lagi dokumentasi yang perlu dikemukakan untuk permohonan. Individu perlu memohon dan kelulusan akan diberikan secara automatik.
Kemudahan ini juga diberikan kepada pengusaha PKS yang terjejas tertakluk kepada semakan dan kelulusan pihak bank. Permohonan akan dibuka pada 7 Julai 2021. Peminjam hanya perlu memohon dan menandatangani perjanjian pindaan syarat-syarat pinjaman yang berkaitan.
Pinjaman Pelajaran Mara ditangguhkan bagi tempoh tiga bulan atau penjadualan semula bayaran balik pinjaman dengan ansuran bulanan serendah RM100 selama 12 bulan.
Bayaran balik pinjaman Perbadanan Tabung Pembangunan Kemahiran (PTPK) ditangguhkan selama tiga bulan
Semoga dengan adanya bantuan ini dapat meringankan beban rakyat yang terkesan pendapatan akibat COVID-19. Manfaatkan sebaiknya.


Senarai Bantuan PKP 3.0

MKN (Sidang Khas Majlis Keselamatan Negara) telah pun membuat keputusan untuk melaksanakan Total Lockdown PKP3.0 di seluruh negara bermula pada 1 Jun hingga 14 Jun 2021 untuk membendung pandemik COVID-19.
Satu perutusan khas 31 Mei 2021 9:00 malam tadi Perdana Menteri Tan Sri Muhyiddin Yassin juga umumkan Bantuan Khas PKP3.0. Kerajaan bersetuju untuk menambah kadar program Bantuan Prihatin Rakyat (BPR) yang terkesan dengan PKP3.0 yang bermula 12 Mei 2021 di bawah Program Strategik Memperkasa Rakyat & Ekonomi Tambahan (PEMERKASA Plus @PEMERKASA+)
Bantuan Khas PKP3.0 bila masuk?
BPR tambahan PKP3.0 akan mula dimasukkan ke akaun penerima pada hujung bulan Jun nanti.
Bayaran Bantuan PKP3.0 adalah bayaran tambahan kepada fasa bayaran terakhir BPR bulan September nanti.
Hasil perbincangan bersama Bank Negara Malaysia (BNM), industri perbankan juga memberi jaminan dan komitmen penuh untuk terus memberikan bantuan pembayaran balik pinjaman dan juga moratorium. Sedikit kelegaan buat mereka yang terjejas pendapatan semasa PKP ni.
Senarai Bantuan PKP 3.0
Tambahan RM500 : Isi rumah pendapatan bawah RM2500
Tambahan RM300 : Isi Rumah pendapatan bawah RM5000
Tambahan RM100 : Bujang
GKP turut dinaikkan dari RM1,000 kepada RM1,500 yang akan memanfaatkan hampir sejuta PKS
Moratorium untuk B40 atau yang terjejas dengan pilihan, kelulusan automatik selama 3 bulan ATAU pengurangan bayaran balik ansuran sebanyak 50% selama 6 bulan. Hubungi bank masing masing
Bantuan Khas secara one-off sebanyak RM500 diberi kepada 17 ribu pemandu pelancong, 40 ribu pemandu teksi, 11 ribu pemandu bas sekolah, 4 ribu bas persiaran dan 62 ribu pemandu kereta sewa dan e-hailing pada bulan Julai.
Skim rehabilitasi sewa beli bas dan teksi
Menteri dan Timbalan Menteri tidak akan ambil gaji selama 3 bulan mulai Jun 2021. Gaji ini akan disumbangkan ke dalam Akaun Amanah Bencana sebagai membiayai perbelanjaan berkaitan COVID-19.
Lanjutan diskaun bil elektrik untuk sektor yang terjejas
Potongan sewa pemilik bangunan dan ruang niaga.
Program MARA Prihatin – peminjam boleh jadualkan semula bayaran pinjaman pelajaran.
Lanjutan Program Subsidi Upah selama sebulan
Bayaran lewat renew lesen perniagaan sehingga 31 Disember 2021
Pengecualian Duti setem HOC dilanjutkan hingga 31 dec 2021
Pengecualian cukai jualan CKD dan CBU import sehingga 31 Disember 2021
Peruntukan RM450 juta tingkat kapasiti katil, peralatan ICU rawatan COVID-19
RM550 tampung pertambahan kos operasi, pengurusan krisis kesihatan
Lantikan kontrak lebih 14,000 jawatan pegawai perubatan
Percepat pemberian vaksin 80,000 dos sehari (sasaran 150,000 dos sehari menjelang akhir Jun)
Aset kerajaan digerakkan permudah warga emas ke PPV
Bermula 1 Jun 2021, boleh
tebus eWallet RM150
 untuk golongan belia dan pelajar IPT (Institut Pengajian Tinggi) yang berumur 18-20 tahun.
Semoga dengan adanya bantuan tambahan ni dapat meringankan beban. Harap juga kita akan mendapatkan kejayaan menang perang COVID-19 selepas lockdown ni. Berat mata kita memandang, berat lagi bahu frontliner yang berjuang sampai sekarang.


Siapa Kata Nasi Tomato Tak Cukup Bahan Tak Sedap

Masih tak percaya harini dah 30 Syawal rupanya. Itulah dia, sampai hari dan tarikh pun tak ingat. Baiklah, sempena raya 2 hari lepas habis puasa enam dan harini 30 Syawal penutup raya jomlah kita masak something special.
Okay, macam nak buat nasi tomato lah. Lama tak masak nasi tomato. Pagi tadi husband keluar ada urusan di bank. Kirim sekali beli bahan-bahan. Macam biasa balik dengan tak cukup bahan. Takpelah tak cukup bahan pun. Buat guna apa yang ada je lah.
Saya masak nasi tomato dulu sebelum masak ayam. Sementara tunggu nasi masak boleh siapkan masak ayam. Nasi tomato dan ayam masak merah kira complete dah. Cuma tak ada acar timun dan nanas sebab timun tak ada.
Dah berkali kali beli barang tetap si timun tak ada. Tak tahulah kenapa timun terlajak laris PKP kali ni. Tak ada timun malas terus nak buat acar. Makan je lah nasi tomato dengan ayam masak merah. Pun sedap jugak cuma tak ada sayur je.
Saya masak nasi tomato guna resipi nasi tomato simple je. Boleh pilih mana mana
resepi nasi tomato simple
 dalam carian google. Alhamdulillah tak cukup bahan pun sodap. Eh terpuji diri sendiri pulak.


Swacinta

Swacinta, satu istilah Bahasa Melayu baru saya dengar di twitter. Kedengaran bunyi sebutan 'swacinta' macam menarik. Saya pun carilah dalam Pusat Rujukan Persuratan Melayu (PPRM). Kot kotlah ada dalam dewan bahasa dan pustaka.
Istilah Swacinta masih belum ada huraian terperinci lagi dalam kamus dewan bahasa dan pustaka.
Istilah sumber : Self love
Istilah sasar : swacinta
Bidang : Kesenian
Gunung Datuk, 2nd time 2017
Sumber dari wikipedia pula, ini maksud swacinta.
Swacinta
Swacinta (Bahasa Inggeris: self-love) ditakrifkan "cinta akan diri" atau "mengambil berat terhadap kebahagiaan atau kebaikan sendiri".
Itu huraian ringkasnya. Boleh rujuk
wikipedia swacinta
 untuk maklumat lebih lanjut.
Bunyi dah sedap dah tapi nak buat ayat terus macam otak blur kejap. Simpan dulu lah, nanti-nanti kita fikirkan mana nak guna kosa kata istilah swacinta ni.


Tak Terluah

Lima hari lepas, jam 4:30 pagi mak mentua whatsapp husband bagitahu Pak Itam meninggal. Baru je uwan pergi 3 hari lepas (13 Jun 2021), anak sulung uwan meninggal (16 jun 2021) disebabkan stroke. Masa maknya (baca : uwan) meninggal pun masa tu Pak Itam kat hospital.
Sehari sebelum meninggal doktor dah suruh bawa balik rumah sebab tak dapat buat apa-apa dah. Jenazah dikebumikan di sebelah kubur  maknya (uwan). Al fatihah buat arwah Pak Itam.
Hari yang sama, empat hari lepas juga anak buah saya whatsapp bagitahu abahnya positive COVID-19. Ikutkan 15 Jun sepatutnya abang saya dah berangkat ke Sudan semula bertugas. Tapi lepas swab test 14 Jun dia detected positive. Hari yang sama KKM datang ambil kat rumah dan kuanratin di MAEPS Serdang.
Sehari lepas masuk pusat kuanratin MAEPS Serdang, dia dipindahkan ke Pusat Perubatan Universiti Malaya (PPUM) untuk rawatan disebabkan ada virus infection. Kakak ipar dan anak anak buat swab test juga.
Semalam result KKM keluar, result kakak ipar positive. KKM ambil kakak ipar dan bawak kuanratin ke MAEPS Serdang. 3 orang anak lelaki yang masa tu ada kat rumah  negative. Tapi masing masing kena pakai gelang juga sebab contact rapat dan cuti bekerja lah 3 orang tu.
Allahu...
Sesungguhnya saya speechless.. tak terluah segala kata kata dan perasaan. Tak dapat nak digambarkan dia punya tahap kerisauan, ketakutan dan macam-macam perasaan lagi. Rasa tak kuat! Sungguh!
Abang saya paling jaga SOP, paling duduk rumah, tahu tahu boleh terkena virus COVID-19. Mulanya anak anak pun ingat symptom biasa je lepas vaksin. Lemah dan batuk-batuk. Abang dan kakak ipar vaksin 24 Mei lepas. Rutin biasa keluar untuk restock barang je.
Variant baru sangat sangat sangat bahaya. Bila kepadatan virus dalam udara tinggi, bawaan udara atau 'airborne' boleh terkena pada sesiapa juga yang berada pada jarak lebih daripada 2 meter.
Ini salah satu punca peningkatan kes baru. Kita tak tahu siapa pembawa. Ada juga kes duduk rumah pun boleh terkena. Mungkin dari orang yang datang atau penghuni rumah yang membawa virus tanpa sedar.
Result darah abang tak berapa okay. Masih ada virus lagi. Kena teruskan rawatan lagi. Abang saya dipakaikan gelang putih, berisiko rendah. Harapnya semua baik baik je. Kena kuat semangat melawan virus jahat ni.
Praying hard for them to come back home stronger and healthy.
Abang ketiga saya pun warded beberapa hari sebab darah tinggi. Tiba-tiba pulak, sedangkan sebelum ni tak ada pun penyakit tu. Mak pulak terjatuh tak stabil bila berdiri. Kaki pun belum elok sepenuhnya. Mengadu sakit kaki sampai kena dukung jugaklah lepas appointment doktor haritu.
Macam macam perkhabaran sedih beberapa hari ni. Sungguh tak terluah. Allah uji anak dengan sakit mak ayah. Mak ayah juga diuji dengan sakit anak-anak. Hanya mampu berdoa dan semoga semuanya akan baik-baik je. Aaminn...
Menyepi dua tiga harini rasa macam tak tahu nak cerita apa dah. Tak terluah apa nak diceritakan. Sehari dua ni pun sakit perut. Kerap masuk bilik termenung. Sehari lebih 5 kali masuk. Makan buang makan buang je lah kerjanya. Silap makan agaknya atau terlebih makan buah. Makan buah oren je kot. Tak kanlah kot. Silap makan ni.
anxiety attacks can be triggered for no reason at all
Semoga Allah berikan kita kekuatan dan kesabaran dalam menghadapi situasi pandemik ni.
Doa Memohon Perlindungan Daripada Wabak COVID-19
بِسْمِ اللَّهِ الذي لَا يَضُرُّ مع اسْمِهِ شَيْءٌ في الأرض ولا في السَّمَاءِ وهو السَّمِيعُ الْعَلِيمُ
“Dengan nama Allah yang tidak memberi mudharat akan sesuatu yang di bumi dan yang dilangit (selagi) bersama dengan Nama-Nya dan Dia Maha Mendengar lagi Maha Mengetahui.”
-Hadith Riwayat Abu Daud, Tirmidzi
اللَّهُمَّ إِنِّي أَعُوذُ بِكَ مِنَ الْبَرَصِ وَالْجُنُونِ وَالْجُذَامِ وَمِنْ سَيِّئِ الأَسْقَامِ
“Ya Allah aku berlindung denganMu daripada penyakit sopak, penyakit gila, penyakit kusta dan daripada segala penyakit berbahaya yang lain.”
-Hadith Riwayat Abu Daud


Telefilem Di Atas Landasan

Di atas Landasan, sebuah telefilem melayu lakonan Idris Khan dan Syerinie Myra akan ditayangkan pada hari Sabtu, 19 Jun 2021  jam 10:00 malam di slot Cerekarama TV3.
TELEFILEM DI ATAS LANDASAN
Waktu siaran : Sabtu, 19 Jun 2021 (Sabtu), jam 10:00 malam
Siaran TV : Slot Cerekarama TV3
Pengarah : Khalil Hj Saleh
Produksi : Mirnaz Studio Sdn Bhd
SINOPSIS DI ATAS LANDASAN
Rumi dan Julia telah bertemu di Stesen Keretapi dan mereka telah jatuh cinta. Akan tetapi percintaan Rumi and Julia mendapat tentangan keluarga kerana Julia adalah seorang anak jutawan. Manakalan Rumi datang dari keluarga biasa yang mengusahakan tanaman sayur.
PELAKON DAN WATAK
Idris Khan sebagai Rumi
Syerinie Myra sebagai Julia
Ebi Kornelis
Dato Jaafri
Meen Liashine
Linda Willie
Veonna Lav


Telefilem Gostan

Gostan, sebuah telefilem cerekarama TV3 2021 lakonan Keith Foo dan Daniella Sya ditayangkan pada hari Sabtu 12 Jun 2021, jam 10:00 malam di slot Cerekarama TV3. Telefilem Gostan arahan Mark Lee bergenre misteri dan seram.
TELEFILEM GOSTAN
Waktu siaran : 12 Jun 2021 (Sabtu), jam 10:00 malam
Siaran TV : Slot Cerekarama TV3
Pengarah : Mark Lee
Produksi : HUG Pictures
SINOPSIS GOSTAN
Seorang lelaki sangat teruja membeli sebuah kereta baru. Isterinya pula sedang sarat mengandung. Satu hari semasa dia gostan kereta dia terasa seperti melanggar sesuatu. Sejak tragedi itu, dia sering melihat kelibat visual si mati pada kamera gostan dan berlaku sesuatu yang misteri dirumahnya.
Apa yang berlaku telah membawa kepada sebuah misteri kejadian langgar lari. Apakah yang terjadi sebenarnya?
PELAKON
Keith Foo
Daniella Sya
Queenzy Cheng
Alvin Wong
Steve Yap
Yuqie Chew
Sherry Aljeffri


Telefilem Misteri Bilik Bawah

Telefilem Misteri bilik bawah, sebuah telefilem cerekarama TV3 ulang siaran yang akan bersiaran pada Sabtu ini 3 Julai 2021 jam 10:00 malam. Misteri Bilik Bawah dibintangi oleh Nad Zainal, Zahiril Adzim, Dynas Mokhtar, Roy Azman, Nadia Mustafa, PU Rizz, Nisha dan ramai lagi.
Karya skrip daripada Rohaidah Haron, Khairul Anuar Mat Noor selaku pengarah dan diterbitkan oleh  ZK Creative Productios Sdn. Bhd.
TELEFILEM MISTERI BILIK BAWAH
Waktu siaran : 3 Julai 2021 (Sabtu), jam 10:00 malam
Siaran TV : Slot Cerekarama TV3
Penulis skrip : Rohaidah Haron
Pengarah : Khairul Anuar Mat Noor
Produksi : ZK Creative Productios Sdn. Bhd.
SINOPSIS MISTERI BILIK BAWAH
Zalika sering bermimpi pelik-pelik. Mimpi tersebut kerap dan berterusan. Zalika mengesyaki sesuatu di bilik bawah yang berkunci. Ayah mentuanya melarang membuka bilik tersebut kerana mempunyai kaitan dengan gangguan yang dialaminya.
Manakala Arman tidak percaya dengan cerita Zalika sehinggakan berlakunya perselisihan faham antara mereka berdua. Selepas rahsia terbongkar ketika majlis tahlil dan doa selamat berlangsung, barulah Arman mempercayai segala kata-kata isterinya itu. Apakah misteri bilik bawah tersebut?
PELAKON DAN WATAK
Nad Zainal sebagai Zalika
Zahiril Adzim sebagai Arman
Dynas Mokhtar
Roy Azman
Nadia Mustafa
PU Rizz
Nisha
LAGU TEMA (OST) MISTERI BILIK BAWAH
Lagu : Sumpahan
Penyanyi : Schanuril


Telefilem Mr Drift

Mr Drift, sebuah telefilem/ telemovie astro citra 2021 aksi dibarisi pelakon Pekin Ibrahim, Raja Afiq,Tisha Shamsir dan ramai lagi. Mr Drift akan ditayangkan pada Sabtu ini 12 Jun 2021, jam 9 malam di Astro Citra.
TELEFILEM MR DRIFT
Waktu tayangan : 12 Jun 2021 (Sabtu), jam 9:00 malam
Siaran TV : Astro Citra
Pengarah : C. Kumaresan
Produksi : Adtisha Productions
Penulis skrip : Puovin Sandera, Tommy Loh
SINOPSIS MR DRIFT
Mengisahkan tentang dua beradik yang berbakat dalam sukan motorsport drift. Mereka berdua bakal berentap angkara perasaan cemburu, dendam dan persaingan yang berpunca dari seorang wanita dan pengurus mereka.
PELAKON MR DRIFT
Pekin Ibrahim
Tisha Shamsir
Raja Afiq
Danny X-Factor
Issey Fadzlisyam
Adam Shadan
Mat Over
Bullzai Hamdan


Telefilem Sumpahan Orang Putih 'SOP'

Sumpahan Orang Putih 'SOP', sebuah telefilem melayu 2021 bergenrekan seram lakonan Sara Ali, Dayang Areeda, Coki, Qody Rani dan ramai lagi. Sumpahan Orang Putih 'SOP' ditayangkan pada Sabtu ini 19 Jun 2021, jam 9:00 malam di Astro Citra.
TELEFILEM SUMPAHAN ORANG PUTIH 'SOP'
Waktu siaran : 19 Jun 2021 (Sabtu), jam 9:00 malam
Siaran TV : Astro Citra
Pengarah : Azhari Zain
Produksi : Arie Zaharie Production, Knack Knack Studios
Penulis skrip : Maisurah Abd Rahim
SINOPSIS SUMPAHAN ORANG PUTIH 'SOP'
Kaseh, seorang gadis yang terperangkap di sebuah chalet milik Richard Benson. Beberapa orang pekerja Mr Benson juga terperangkap di situ disebabkan oleh sumpahan Mr Benson sendiri. Mereka telah mencuba pelbagai usaha untuk dia keluar dari situ tetapi tidak berjaya.
Kaseh dan penghuni yang lain cuba untuk merungkai misteri tempat itu yang memerangkap mereka yang mempunyai masalah keluarga. Saksikan macamana mereka boleh bebas dari sumpahan orang putih ini.
PELAKON SUMPAHAN ORANG PUTIH 'SOP'
Sara Ali
Qody Rani
Dayang Areeda
Coki @Muhammad Danish Daniel
Tuan Asmawi
Hamdan Senario
Arie Zaharie
Farisha Irwayu
Juliana Evans


Telefilem Tiada Galang Ganti

Tiada Galang ganti, sebuah telefilem cerekarama TV3 2020 yang pernah ditayangkan pada hari raya pertama 24 Mei 2020. Telefilem Tiada Galang Ganti akan bersiaran semula pada 26 Jun 2021 nanti di slot Cerekarama TV3.
Senarai pelakon tiada galang ganti dibarisi oleh pelakon Raja Atiq, Muntazar Ghufran dan Puteri Adrianna sebagai pelakon utama.
TELEFILEM TIADA GALANG GANTI
Waktu siaran : 26 Jun 2020 (Sabtu), jam 10:00 malam
Siaran : TV3
Idea Asal : Syafiq Mohd
Penulis Skrip : Rina Khan
Pengarah : Along Kamaludin
Produksi : A.Aida Production Sdn Bhd
SINOPSIS TIADA GALANG GANTI
Alif (Raja Atiq Azman) seringkali mencemuh hidangan telur goreng yang dimasak oleh maknya, Mak Ani (Dilla Ahmad). Alif masih belum menerima dan memahami kesusahan kehidupan mereka. Hanya hidangan itu sahajalah yang mampu disediakan oleh mak dan ayahnya.
Keadaan mula berubah bila ibu dan ayahnya meninggal dalam satu kemalangan. Alif terpaksa menjaga adik-adiknya. Mereka juga selalu mengeluh asyik makan telur goreng. Sekarang barulah dia faham bagaimana kesusahan dan perasaan mak dan ayahnya dulu.
Dia berharap dia dapat kembali ke masa lampau untuk meminta pengampunan daripada mak ayahnya.
PELAKON DAN WATAK
Raja Atiq Azman sebagai Alif
Izzendra DFKL sebagai Sarah
Dilla Ahmad sebagai Mak Ani
Badrul Muhayat sebagai Pak Samad
Muntazar Ghufran sebagai Adi
Fimie Don sebagai Fizi
Zack Kool sebagai Hj. Sharif
Puteri Adrianna sebagai Alia
Fauzi Zulkifli sebagai Pian
Lan Siro sebagai Cikgu saiful


Tiba Tiba Dapat Hadiah

Minggu lepas dapat satu bungkusan parcel yang dimasukkan dalam peti surat. Apakah? Tiba tiba dapat hadiah. Tak ada notification atau apa-apa hint pun. Bila tengok nama pengirim. Ermm..dia ni memang suka betul buat surprise.
Tahu-tahu je dah sampai hadiah kiriman si dia ni tau! Siapa lagi kalau bukan daripada
blogger Anies
 tu. Hadiah yang saya dapat dari membantu Anies dalam
projek
 dia. Banyak hadiah yang Anies kirimkan ni. Semua cute-cute. Rasa sayang pulak nak guna.
drawstring bag
sheetmask aloe vera
sticker A-Z
extender mask
notebook cute
Bukan hanya saya seorang je dapat. Seramai 16 orang rakan blogger yang membantu Anies dapat hadiah juga. Terima kasih Anies kirimkan hadiah semua ni. Semoga projek mencapai kejayaan dan semoga dimurahkan rezeki Anies. Aaaminnn...
Kita bantu orang lain, kita akan mendapat balasan yang baik juga. Tapi janganlah kita bantu orang semata-mata untuk mendapat balasannya. Bantulah dengan seikhlas hati. Jika mendapat ganjarannya, Alhamdulillah.
Tak sangka juga dengan bantu Anies jawab beberapa soalan, dapat hadiah juga rupanya. Inilah dinamakan rezeki.
Saya tengah slow slow menjengah ke blog kawan-kawan. Baru nak mula catch up blogwalking semula ni selepas berehat hampir seminggu. Maaf ye kawan-kawan kalau lambat menjengah. Jangan marah aaaa...


Top 10 Komentator May 2021 Blog Sihatimerahjambu

Hampir seminggu menyepi dari dunia maya. Ambil keputusan offline seketika. Tak kemana-mana, ada je ni. Alhamdulillah sihat. Terima kasih buat sahabat blogger yang bertanyakan khabar lama tak update blog.
Lama tak menaip di blog, rasa kekok lah pulak tak tahu nak mulakan dengan cerita apa. Okay baik, mulakan dengan senarai top 10 komentator May 2021 blog sihatimerahjambu ni. Aci lah kan.
Dah screen shot siap-siap awal bulan haritu. Cuma lambat update je. Jom tengok siapa yang kena untuk bulan May ni.
Top Komentator May 2021 Blog Sihatimerahjambu
nona sani :
www.nonasani.com
 (83 comments)
NA :
me-soul-searching.blogspot.com
 (72 comments)
Atiqah Najihah :
bilagadiskidal.blogspot.com
 (67 comments)
fairus :
www.fairusmamat.com
 (59 comments)
Amie :
salamisimon1.blogspot.com
 (52 comments)
Afeezz :
imwritingformyself.blogspot.com
 (41 comments)
dear anies :
aniesandyou.blogspot.com
 (37 comments)
Ako Retna :
anakomak6.blogspot.com
 (33 comments)
Rabiahtul Adawiyah :
rabiadawiyah21.blogspot.com
 (32 comments)
Atie Zieya :
zieyaweasley.blogspot.com
 (32 comments)
baca juga :
semak senarai top komentator terkini
Tahniah semuanya. Dengan ini link blog komentator  saya akan masukkan dalam bloglist. Ayuh jemput singgah ke blog mereka yang tegar meninggalkan komen.
Habis bulan Jun, saya akan proceed untuk pemberian hadiah Fasa I untuk TOP 3 komentator dari bulan Januari sampai bulan Jun.


Ubi Kayu Rebus Sedap Cicah Sambal Ikan Bilis Tumis Belimbing Buluh

Asyik nampak menu ubi kayu rebus je. Kita pun teringin jugak wak! Lalu senaraikan juga ubi kayu dalam senarai barang dapur yang nak dibeli. Dapatlah 2 ketul ubi kayu sebesar lengan budak budak. Itu je yang tinggal. Takpa, okay dah tu. Yang nak makan pun saya sorang. Husband bukan penggemar ubi kayu rebus.
Cukuplah buat lepas tekak teringin makan. Saya membesar makan ubi kayu rebus dengan sambal tumis ikan bilis atau sambal goreng. Tak pernah lagi saya makan dengan kelapa parut macam orang lain makan. Tapi nanti nak cuba gak lah kalau ada kelapa parut.
Ada juga orang makan ubi rebus ikan masin. Ikut selera masing-masing. Olahan ubi rebus boleh juga  menghasilkan menu ubi rebus goreng.
Sebab dah biasa makan ubi kayu rebus sedap cicah sambal tumis ikan bilis. Jadi, nak makan dengan kelapa parut tu jatuh nombor dua. Memandangkan masih ada
stok belimbing buluh
 frozen. Saya campurkan sekali dalam sambal. Rugi tu kalau tak campurkan sekali.
baca juga :
resipi sambal tumis ikan bilis campur belimbing buluh
Saya masak sambal tumis ikan bilis belimbing buluh lebih sikit. Nanti boleh dijadikan lauk. Masak nasi, goreng telur dan hidangkan dengan sambal tumis belimbing buluh ni. Senang kerja masak dan jimat masa penyediaan makanan. Tak gitu?
Pagi petang saya hadap sorang makan ubi kayu rebus dan sambal tumis ikan bilisbelimbing buluh. Pelawa orang sebelah makan, sikit pun tak nak. Baguslah, untung saya dapat makan lebih.
Ubi kayu dah sedap, pucuk ubi rebus buat ulam pun sedap weyyyy. Craving pucuk ubi rebus cicah sambal belacan. Tiber!


3 Dukun Santet

3 Dukun Santet telemovie ulang siaran yang akan bersiaran pada Sabtu ini  10 Julai 2021, jam 9:00 di Astro Citra dan Citra HD.
Telemovie/Telefilem 3 Dukun Santet berdasarkan kisah benar yang lakonan Umie Aida, Isyariana, Zahiril Adzim, dan Dayang Areeda.
TELEFILEM DUKUN SANTET
Waktu siaran : 17 Oktober 2020, (Sabtu), jam 9:00 malam
Siaran TV : Astro Citra & Citra HD
Pengarah : Azhari Zain
Produksi : Dear Creative Media
SINOPSIS 3 DUKUN SANTET
Mengisahkan tentang 3 orang sahabat baik iaitu Saiful/Epul (Zahiril Adzim), Emma (Isyariana) dan Shasha (Dayang Areeda) yang telah lama berkawan sejak dari zaman belajar lagi. Mereka bertiga bercadang ingin membuka sebuah kafe serta studio persembahan kebudayaan.
Akan tetapi lokasi cafe tersebut agak terpencil dan jauh menyebabkan Saiful tidak berminat. Setelah dipujuk oleh Emma dan Shasha, aakhirnya Saiful bersetuju untuk pergi melihat kawasan kafe itu.
Mereka bertiga suka dengan tempat itu walaupun tempat tersebut agak menyeramkan dan sunyi. Saiful pernah mengalami kejadian aneh dan menakutkan disitu tapi tidak menceritakan hal tersebut pada Emma dan Shasha, malah dia sebaliknya bersetuju untuk membuka cafe disitu.
Mereka bertiga membersihkan dan mencantikkan kawasan cafe itu, malangnya kejadian pelik dan menakutkan mula berlaku. Mereka mula diganggu dengan teruk sehingga jatuh sakit. Saiful cuba berusaha menghubungi Ustaz dan sebagainya.
Manakala Emma dan Shasha pula menghubungi seorang dukun bernama Mek (Umie Aida) untuk membantu mereka memagar tempat tersebut. Dalam masa yang sama menghalau hantu-hantu yang ada disitu.
Saiful merasakan ada yang tidak kena dengan Mek. Selepas itu gangguan yang mereka terima semakin teruk. Sehingga menyebabkana hubungan persahabatan mereka terjejas.
Rupa-rupanya ada orang yang sakit hati dan ingin mengenakan dan membunuh mereka sehingga menggunakan khidmat 3 dukun untuk mengacau dan membunuh mereka.
PELAKON DAN WATAK
Umie Aida sebagai Dukun Mek
Isyariana sebagai Emma
Zahiril Adzim sebagai Saiful/Epul
Dayang Areeda sebagai Shasha
Maria Farida
Zulhusni Zamir
Kween Keela
Silfeny Osman


Air Kelapa Pandan Lemon Menyegarkan

Masih dalam cuaca musim panas. Mendung pun terasa bahang kepanasan tu bila hujan tak jadi turun. Dan dan tu lah rasa nak minum air kelapa. Bila suami nak keluar, saya tak lupa nak kirim air kelapa. Air kelapa tanpa gula ye, pesan saya.
Air kelapa pandan memang sedap minum tanpa gula. Rasa original air kelapa pandan dah cukup manis dan menyegarkan. Lagi lagi ditambah air batu. Even tambah air batu, masih lagi rasa manis air kelapa pandan.
Kononnya nak campur air gula melaka dalam air kelapa pandan tapi tak jadi. Lain dirancang, lain yang jadi.
Resipi air kelapa lemon
Campurkan jus dan hirisan lemon dalam air kelapa. Tambah gula untuk rasa lebih manis atau boleh tambah madu.
Ada orang buat air kelapa muda lemon garam.
Ehh macam sedap lah pulak. Tak tahu nak describe rasa dia macamana. Rasa air kelapa selang seli rasa lemon. Rasa air yang sangat sangat menyegarkan tekak. Tambah madu lagi sedap kot sebab ada rasa manis sikit.
Tak tahu nak pilih mana satu gambar, letak dua-dua. Tak payah pilih. Benda boleh letak dua, kenapa nak letak satu. Hihi...
Dalam dok cari info air kelapa lemon ni, jumpa pulak cerita air kelapa dan air lemon boleh sembuhkan penyakit covid-19. Dengar boleh percaya jangan sebab tak ada kajian spesifik yang terbukti pun.
Tak salah pun nak minum. Air kelapa ni banyak khasiatnya.
Khasiat air kelapa
Air kelapa pula mempunyai sifat diuretic kerana ia tinggi kandungan potassium sama seperti buah pisang. Kandungan potassium yang tinggi boleh membantu penyingkiran garam (sodium) dari badan. Air kelapa sangat baik bagi membantu menyeimbangkan elektolit dalam badan dan mengekalkan hidrasi.
Memang elok sangat minum waktu panas ni untuk kekalkan hidrasi. Tapi ada pantang larang minum air kelapa bagi pesakit tertentu yang ada ambil ubat-ubatan. Sama juga macam mitos orang dulu-dulu katanya tak boleh minum air kelapa masa haid sebab air kelapa bersifat sejuk dan akan menjadikan rahim sejuk.
Fakta : Tiada kajian saintifik yang membuktikan bahawa minum air ais ketika haid boleh meningkatkan risiko terkena penyakit kanser rahim
sumber : https://www.facebook.com/maiwphealthcare/posts/pantang-larang-ketika-haid-baru-baru-ini-terdapat-beberapa-artikel-yang-tular-me/409716366135238/


Aiskrim Coconut Gula Melaka Nestlé

Sejak viral aiskrim Nestlé coconut gula melaka suatu masa dulu, baru sekarang lah ada rezeki berpeluang merasa. Punyalah laku keras aiskrim kelapa gula melaka ni. Tak pernah nak jumpa bila ada peluang membeli barang.
Beberapa hari lepas husband beli barang, dia nampak aiskrim coconut gula melaka ni terus beli untuk saya merasa. Mungkin zaman populariti dia dah tenggelam sikit. Jadi, ada lah stoknya. Alhamdulillah finally dapat juga setelah lama teringin nak makan.
Lambat merasa takpe, asalkan merasa juga.
Harga aiskrim coconut gula melaka ni RM9.++ untuk 1 tub beli di Zemart. Ada yang RM8.++ bergantung setiap kedai. Bukan harga standard semua kedai/mall. Tak silap saya, hanya ada 1 saiz tub je. Tak tahulah kot ada saiz bekas atau jenis yang lain.
Tekstur aiskrim coconut gula melaka ni halus dan lembut. Dari segi rasa dia pulak rasa gula melaka. Of courselah kan. Ada pahit pahit sikit, kurang manis dan ada rasa lemak lemak kelapa sikit. Just nice lah kot rasa dia. Tak ada rasa yang pelik.
Kami berdua suka dengan rasa aiskrim nestle coconut gula melaka ni sebab tak berapa nak manis sangat. Ditutupi dengan rasa pahit pahit lemak. Mungkin sejenis yang suka perisa gula melaka macam
kek pandan gula melaka
 tu.
Saya expect warna aiskrim ni warna hijau macam pandan gula melaka. Lupa namanya coconut gula melaka. Jadinya nak expect warna apa lagi selain warna gula melaka versi pudar. Kah! Lain kali baca betul betul Fiza oiiiii...


Ayam Goreng Kunyit Berlado Pedas Berapi

Ayam lagi? Ye, sementara tekak boleh terima ayam kita masakkan je lah. Dua hari berturut turut masak ayam.
Ayam masak kicap
 dah. Lepas tu masak ayam goreng kunyit berlado (baca : berlada) pedas berapi pulak.
Sebelum ni anti ayam betul. Lebih kurang dekat sebulan jugalah rasa menyampah kat ayam tu. Tengok, bau pun tak boleh. Kalah alahan orang mengandung. Kah!
Sekarang ni macam dah mula okay boleh kawan baik dengan ayam kejap. Tengok esok lusa nanti gaduh balik memang kita makan
sambal tumis ikan bilis campur belimbing buluh
 je lah.
baca juga :
resipi ayam goreng kunyit berlada
Untuk resipi ayam goreng kunyit berlado ni boleh rujuk dalam link di atas. Malas nak taip semula. Rujuk je entri lama okay.  Kalau nak cuba masak cara saya. Cuma kali ni tambah
tomato cherry
 sikit. Boleh makan tomato cherry yang manis ada masam sikit.
Oleh sebab masak sikit je, rajinlah nak menumbuk bahan-bahan tumbuk guna lesung batu. Siapa kata perempuan guna lesung batu tak wujud lagi? ehhhh ada! Pandai pandai je cakap kan. Ada je suka masak guna lesung batu. Lagi sedap rasa masakan tu, kan?
Masakan ayam goreng kunyit berlado pedas berapi ni saya letak extra cili api untuk rasa sensasi pedas cili api. Boleh juga panggil ayam goreng berlada serai sebab letak serai juga. Wajib letak serai baru wangi dan lebih sedap.
Ada juga panggil ayam goreng berlada cili api ala ala ayam balado minang. Tapi versi masakan minang tak letak serai.